Računarska grafika i animacija su danas sastavni deo svakog proizvoda ili proizvodnog procesa i podrazumevaju se gotovo u svim oblastima života. Kada želimo da napravimo bilo kakav proizvod ili objekat poput automobila, aviona, voza, autoputa, zgrade, fabrike i dr., danas je svakako najjeftinije napraviti kompjuterski trodimenzionalan model a zatim na njemu izvršiti sve analize, tehničko-tehnološke korekcije, promene iz estetskih ili sistemskih razloga i slično. Računarska grafika i animacija su oblasti koje se koriste u različitim tehničkim disciplinama poput mašinstva, arhitekture, građevine, saobraćaja, elektrotehnike i elektronike, geodezije itd. Svoje sigurno mesto ova disciplina ima u umetnosti, a takođe u medicini i farmaciji, fizici, biologiji i hemiji, matematici, primenjenoj matematici i informatici. Značajno mesto zauzima u obrazovanju, a svima je poznat uticaj ove discipline na filmsku industriju, specijalno od kada su kreirani 3D filmovi. Koristi se i za izradu kompjuterskih igara a kao i kod WEB dizajna.\nČesto se računarska animacija koristi za simulacije proizvodnih procesa, nedostupnih ili nedovoljno vidljivih elemenata (podzemne i podvodne instalacije, geološka mapiranja, mašinske elemente, anatomske delove, i dr.), simulacije rizika (zemljotresa, poplava, požara, i dr.) ali i za vizuelizaciju različitih tipova podataka/informacija. Sve ovo joj daje jedan jak društveni značaj i opravdanost ulaganja, kako u razvoju potrebne tehnologije, tako i u osposobljavanju stručnih kadrova koji će “pokriti” ovu rasprostranjenu i danas nadasve neophodnu delatnost.\nVizuelizacija je potrebna svima jer je ona najprirodnija za ljudski način viđenja sveta i predstavlja odličan izbor za prikaz – vizuelnu prezentaciju kod učenja i podužavanja, tako i za prenošenje informacija, dobro je poznato da “slika govori više od 1000 reči“.\nSvaki predmet nosi određeni broj ESPB, a celokupne osnovne akademske studije se smatraju završenim kada student ispuni sve obaveze propisane studijskim programom i pri tome sakupi najmanje 240 ESPB. Osnovne akademske studije traju četiri godine, a master akademske studije traju godinu dana. Master akadmske studije se vrednuju sa 60 ESPB. Tokom studija koriste se savremeni licencirani i/ili open-source programski paketi, koji će biti korišćeni u sklopu računarskih vežbi, izrade projekata, seminarskih radova i završnih radova.\nNa studijskom programu Inženjerska animacija koriste se: 3D Studio MAX, Photoshop, CorelDRAW, Zbrush, VFX artist, Hair,fur and cloth artist, Matlab, VUE, X3D, OpenGL, Steinberg Wavelab, Steinberg Nuendo, Sony Sound Forge, Adobe Premiere, Adobe After Effects, Autodesk Motion blender, Poser, RealFlow, Sybase PowerDesigner, Sybase IQ, ArchiCAD.\nU toku studija, a posebno na stručnim predmetima, posebno se vrednuje samostalan rad, ohrabruje se učešće u stručnim i razvojnim projektima, potenciraju se i razvijaju sposobnosti za rešavanje konkretnih problema.\nUslovi za upis na studijski program je završena četvorogodišnja srednja škola i položen prijemni ispit. Prijemni ispit ima za cilj da proveri znanja i sklonosti kandidata za oblast Računarske grafike kroz oblast Matematike (vrednuje se sa maksimalno 60 poena). Prijemni se smatra položenim ukoliko je kandidat osvojio minimalno 14 poena na prijemnom ispitu.\nNa osnovu uspeha u prethodnom četvorogodišnjem školovanju (maksimalno 40 poena) i poena stečenim na prijemnom ispitu formira jedinstvena rang lista kandidata na osnovu koje se vrši upis.\nNa osnovnim akademskim studijama Animacija u inženjerstvu, koje traju četiri godine, postoji jedna studijska grupa od šezdeset studenata.\nNa Fakultetu tehničkih nauka će biti organizovana priprema za polaganje prijemnog ispita. Učenici srednjih škola zainteresovani za pohađanje pripremne nastave, mogu dobiti informacije na 485 2280.


Obeležavanje Dana pobede i Dana Evrope zbog pandemije bez velikih svečanosti | EurActiv Serbia\nObeležavanje Dana pobede i Dana Evrope zbog pandemije bez velikih svečanosti\nU Evropi se 9. maja obeležava Dan pobede nad fašizmom i Dan Evrope, u znak sećanja na završetak Drugog svetskog rata u Evropi 1945. godine i početak stvaranja Evropske unije (EU), pet godina kasnije. Ove godine obeležava se 75. godišnjica završetka Drugog svetskog rata i 70 godina od pokretanja inicijative za stvaranje današnje Evropske unije, ali zbog pandemije korona virusa, bez velikih manifestacija i svečanosti.\nEvropska služba za spoljne poslove saopštila je da institucije EU u Briselu, koje inače na ovaj dan otvaraju svoja vrata za javnost, ove godine zbog pandemije neće organizovati proslave Dana Evrope.\nDelegacija EU u Srbiji će Dan Evrope obeležiti u Botaničkoj bašti u Beogradu, što će moći uživo da se prati preko njihove Fejsbuk stranice. Tokom maja, Meseca Evrope, organizovaće i onlajn koncerte, performanse, poetske večeri.


Kontakt\tblack coloured website saves energy\tHidroenergija\nHidroenergija podrazumeva pretvaranje kinetičke energije vodenih masa u električnu energiju, a najprimenjeniji metod je izgradnja brane i hidroelektrane na reci.\nHidrocentrala u Ontariu i u Rusiji, Izvor : OPG Hidroenergija ima sve prednosti OIE, jer je neograničena, čista i jeftina gledajući na duži rok. Takođe kapaciteti mogu biti jako veliki, pa samim tim i isplativi. Inicijalne investicije jesu velike, sa troškovima prikupljanja vode u akumilacije, ali ipak su manje za oko 50% od izgradnje nuklaerne elektrane i termoelektrane na ugalj, lignit ili drugih fosilnih goriva, a pored toga ne ključuje kupovinu goriva. Cena održavanja je minimalna, nisu potrebni skupi filteri, česta čišćenja, negeneriše se zagađenje ili opasan otpad.\nProsečni trošak proizvodnje energije, Izvor : WVIC\nPored toga, tehnologija je proverena, jako pouzdana i fleksibilna, jer je moguće jako brzo promeniti protok vode i samim tim i generisanu energiju. Pored proizvodnje električne energije, branama se često kontroliše količina vode u rekama, umanjuju viškove tokom poplava ili dopunjuju manjkove tokom suša.\nMeđutim velike hidrocentrale i brane imaju i neke nedostatke. One utiču na izgled predela i njihove ekosisteme, jer delovi terena moraju da se potope da bi se stvorilo akumulaciono jezero. One menjaju tok, brzinu i temperaturu reka menjajući postojeće ekosisteme uz reku. One takođe ugrožavaju i sprečavaju migraciju riba koje prirodno idu u različite delove reke da bi se mrestile. Konačno, one menjaju protok rečnog taloga, uzvodno u jezeru gde dolazi do taloženja, a nizvodno je vodotok osiromašen.\nIntresantne činjenice o hidroenergiji\n- Kanada je najveći proizvođač hidroenergije na svetu, a SAD drugi po proizvodnim kapacitetima.\n- Što je hidrocentrala veća, to je ekonomičnija i sistem je efikasniji\n- Male hidrocentrale imaju kapacitet do 10 MW\n- Hidroenergija je najiskorišćeniji obnovljiv izvor energije


Država da ozbiljnije podrži IT sektor u Srbiji: Tek svako deseto preduzeće koristi napredan softver u poslovanju\nKategorija: Srbija i region\nEkspanzija IT sektora dešava se svakodnevno u celom svetu. Ali, kako se razvijaju nove informacione tehnologije, softverska rešenja i aplikacije, tako se i uočava ogroman prostor za ljude koji bi radili u ovoj industriji. Prostor za veću promociju zapošljavanja u sektoru informacionih tehnologija i potreba za ulaganjem u takva radna mesta postoji i kod nas.\n„Posledica velike ekspanzije IT sektora je pokazao i dokazao da informacione tehnologije mogu da budu jedna od vrhunskih izvoznih grana naše države i mi treba da radimo na tome da naše softverske usluge uskoro izvozimo celom svetu“, za Energynews kaže Milan Šolaja iz Vojvođanskog IKT klastera.\nMeđutim, na nivou države, veza između IT industrije i ostalih industrija u Srbiji nije dovoljno jaka.\n„Mi imamo paradoksalnu situaciju da u srpskoj privredi i srpskom društvu postoji ogromna potreba za implementacijom informacionih tehnologija i rešenja iz ove oblasti, ali sa druge strane, paradoks je i u tome da imamo vrlo malu tražnju, tek svako deseto preduzeće u Srbiji koristi ozbiljan softver, što znači da mi još uvek moramo mnogo da radimo na podizanju svesti o značaju primene informacionih tehnologija u svim sferama društva“, kaže Šolaja.\n„Veliki problem je nedostatak kadrova, to je problem svuda u svetu ali i kod nas. To je nešto čime bi država morala da se pozabavi“, objašnjava Darko Stanimirović iz firme Zumoko i dodaje: „To znači da bi trebalo više da se uloži u obuku i obrazovanje kadrova koji su potrebni IT industriji. IT donosi veliki novac po svakom zaposlenom, a mi nemamo dovoljno zaposlenih.\nŠansa za brži rast IT sektora u srpskim kompanijama, prema mišljenju Nebojše Gvozdenovića iz firme Infora, dosta zavisi i od razumevanja samih ljudi koji rade u tim kompanijama.\n„To nekako ide u korak sa nivoom svesti menadžmenta i ako je taj nivo svesti takav da razume šta donose nove tehnologije i da će pokušati da progura neka nova inovativna rešenja ili nešto što je u tom trenutku aktuelno, onda tu ima šanse da se napravi ozbiljan IT projekat u nekoj kompaniji u Srbiji. Ukoliko takva podrška izostaje u nekoj kompaniji, onda nema ni napredovanja IT sektora unutar nje“, zaključuje Gvozdenović.


Rajačić odlazi u misiju u Iraku\nObjavljeno: 14.06.2021. • 15:30 Autor: Biro za odnose sa javnošću MO\nNačelnik Generalštaba Vojske Crne Gore, brigadni general Milutin Đurović, primio je danas zastavnika Dejana Rajačića, koji će biti upućen u NATO misiju u Iraku (NATO Mission in Iraq – NMI). Sastanku je prisustvovao i načelnik Odjeljenja za operacije Generalštaba VCG, potpukovnik Mitar Klikovac.\nĐurović je istakao da vjeruje da će Rajačić dostojno predstavljati svoju zemlju i profesionalno obavljati sve zadatke. Naglasio je da zastavnik ima posebnu odgovornost kao prvi pripadnik koji odlazi u NATO misiju u Iraku, zbog čega će iskustva koja bude stekao biti od velikog značaja za Vojsku Crne Gore.\nNa prijemu kod NGŠ Đurovića\nNačelnik Generalštaba je naglasio da je sigurnost naših pripadnika u misijama uvijek prioritet, te da će Rajačić obavljati dužnosti u zaštićenim zonama, uprkos kompleksnoj bezbednosnoj situaciji u Iraku.\nRajačić će provesti šest mjeseci u toj zemlji, obavljajući dužnosti logističkog podoficira pri Bagdadskom diplomatskom centru za podršku (BDSC).


RTS :: Ne koristite divlje prelaze na brzoj pruzi, mašinovođa ne može da zaustavi voz\nDruštvo Ne koristite divlje prelaze na brzoj pruzi, mašinovođa ne može da zaustavi voz\nnedelja, 23. jan 2022, 09:20 -> 10:54\nInfrastruktura Železnice započela je sa intenzivnim testiranjem deonice brze pruge između Beograda i Novog Sada.\nSpecijalizovani voz nemačke železnice za proveru tehničke osposobljenosti nekoliko puta tokom dana prolazi velikom brzinom, a 26. januara 2022. godine testiranje je planirano na pravcu između Inđije i Petrovaradina, navodi se u saopštenju.\nPozivaju građane da ne prelaze preko pruge na "divljim prelazima" jer ugrožavaju sopstvene živote. Pri velikim brzinama mašinovođa ne može da zaustavi voz ako uoči pešake i posledice mogu biti pogubne.\n"Ograde su najvećim delom trase već postavljene, ali u nekim delovima još nisu, te do potpunog završetka izgradnje brze pruge, građani moraju voditi računa o ličnoj bezbednosti. Početak komercijalne upotrebe brze pruge očekuje se početkom marta", navodi se u saopštenju.\nLeskovački hirurzi izvode najsloženije operacije debelog creva, zašto su najbolji u zemlji\nSportska takmičenja za beogradske akademce u "Štark Areni"\nSve više dvotočkaša na putevima, kako izbeći nesreće


Džaferović: EU i NATO su “još uvijek najbolji okvir”… | Starmo\nNaslovnica Politika Džaferović: EU i NATO su “još uvijek najbolji okvir”…\nSarajevo — Član Predsjedništva Bosne i Hercegovine Šefik Džaferović bio je jedan od govornika na panelu “What Peace and Security Mean in 21th century” (Šta mir i sigurnost znače u 21 stoljeću), u organizaciji Međunarodnog centra Nizami Ganjavi.\nKako je naveo, mir i sigurnost prirodni su ciljevi u razvoju ljudskih društava, a iako je historija često izgledala kao beskrajni niz krvavih ratova, ljudi nisu prestajali sanjati o tome da žive u društvima u kojima neće morati neprestano strahovati za svoje živote pred prijetnjama rata i drugih oblika nasilja.\nNovije historijsko iskustvo, naročito ono koje simbolizira Evropska unija u proteklih 70 godina, potvrdilo je da trajni mir nije samo nedostižni san, a nekoliko je ključnih procesa koji su omogućili ovu promjenu paradigme, dodao je.\n– Najvažniji proces za uspostavu mira i sigurnosti na evropskom kontinentu predstavljale su euroatlantske i evropske integracije, odnosno formiranje NATO saveza i Evropske unije, kao događaji bez presedana u historiji; događaji koji su suštinski izmijenili ukupnu sigurnosnu i političku arhitekturu Evrope i svijeta – naglasio je Džaferović.\nKazao je da su se transatlantski savez i unutrašnja integracija Evrope pokazali kao uspješna sredstva za očuvanje mira, jer su izgrađeni na izvjesnim principima i vrijednostima, a ne na golim interesima kao tradicionalne alijanse koje su se zbog toga pokazale neodrživim.\nNapominje da su demokratija, vladavina prava, zaštita individualnih ljudskih prava i kolektivna odbrana; nepromjenjivost granica, krivično gonjenje ratnih zločinaca, rješavanje otvorenih pitanja dijalogom i uz pomoć institucija međunarodnog prava, uklanjanje rasne i etničke diskriminacije, jačanje uloge žena u društvu – principi i procesi zahvaljujući kojima su euroatlantska društva postala sposobna mirno rješavati interne i međusobne društvene nesporazume i proturječnosti.\nNakon zastrašujućih iskustava Prvog i Drugog svjetskog rata, u prvoj polovini 20. stoljeća, nakon formiranja Ujedinjenih nacija, uspostava Evropske unije i NATO saveza omogućila je znatno mirniji i sigurniji ambijent u drugoj polovici prošlog stoljeća, smatra Džaferović.\n– Nemam nikakvu sumnju da su Evropska unija i NATO savez, i sada, kada smo duboko zagazili u 21. stoljeće, još uvijek najbolji okvir za očuvanje mira i sigurnosti u Evropi, ali i da su vodeći globalni model, uprkos svim geostrateškim gibanjima – dodao je.\nOve ocjene zasniva i na teškom iskustvu Bosne i Hercegovine, koja je iskusila najkrvaviji rat na evropskom tlu, nakon Drugog svjetskog rata, a koji su izazvali nacionalistički politički projekti iz susjednih država i koji su se vodili suprotnim idejama od spomenutih.


Vesti online / Vesti / Svet / Kako "namamiti" Trampa?\nStigao u Švajcarsku: Donald Tramp\nTramp je, dolazeći na Forum, zastao i desetak sekundi se zadržao u razgovoru sa jednim delegatom koji je podigao i mahao knjigom Stivena Strendža "Bog i Donald Tramp", javio je AP.\n* Protesti širom Švajcarske: Tramp nije dobrodošao!\nAmerička agencija napominje da je Tramp prvi američki predsednik koji učestvuje na Svetskom ekonomskom forumu od Bila Klintona 2000. godine.\nTramp je oko podne sleteo helikopterom u Davos, gde će na Forumu obrazložiti svoju agendu "Amerika na prvom mestu", zalažući se za veći reciprocitet u trgovini između SAD i njenih partnera.\nPo dolasku je rekao da na ekonomski samit donosi poruku "mira i prosperiteta". Upitan kako mu se sviđa Davos, Tramp je odgovorio da misli "da je odličan".\nSvetski ekonomski forum, koji okuplja predstavnike svetske poslovne i političke elite u švajcarskim Alpima, iznenađujuća je destinacija za Trampa koji je pobedio na izborima sa agendom "Amerika na prvom mestu", ocenjuje AP.\nTramp bi trebalo da priredi večeru za predstavnike biznisa, a sutra da održi govor pred poslovnim i političkim liderima.\nTramp, koji kao biznismen nikad nije bio pozvan u Davos gde se okupljaju predstavnici krupnog kapitala, biće prvi američki predsednik na Svetskom ekonomskom forumu od 2000. godine, što će mu, kako navodi Rojters, pružiti priliku da popriča sa nekim "elitnim globalistima" koje je kritikovao u izbornoj kampanji 2016.\nSVET Tramp se sjajno proveo u Davosu


sudije - Sputnjik Srbija\n„Jokić mora da prestane da kuka“ /video/\nNikola Jokić je govorio o želji da osvojio NBA ligu, koja prevazilazi želju da bude MVP, dok je njegov trener Majkl Meloun istakao da Srbin „mora da prestane da kuka“.\nKako od spektakla napraviti sramotu – na američki način /video/\nDuel Los Anđeles Lejkersa i Bruklin Netsa trebalo je da bude tema večeri NBA lige, ali je od svega dobijena samo još jedna utakmica za zaborav.\nRusi zovu sudiju Milorada Mažića\nDonedavno najbolji srpski sudija Milorad Mažić povukao se sa terena pre nekoliko meseci kada je buknula korona u Kini.\nSudije: Ognjanović mora da bude poslednji ubijeni kolega\nUdruženje sudija prekršajnih sudova Srbije apelovalo je na sve državne organe, predstavnike advokature, policije i tužilaštva da zajedno učestvuju u rasvetljavanju ubistva advokata Dragoslava Miše Ognjanovića i da nalogodavce što pre privedu pravdi.\nU sredu smo saznali da su Milorad Mažić i njegov tim delegirani da sude derbi meč četvrtfinala Brazil—Belgija, ali se saznalo i da FIFA ne zna kako se zovu arbitri koji sude pod njenim okriljem.\nSudije suda za zločine OVK — volonteri\nSudije Specijalizovanih veća Kosova (Sud za zločine počinjene na Kosovu i Metohiji) održale su u četvrtak, 15. marta, u Hagu treću plenarnu sednicu na kojoj je razmatrano ostvarivanje predstojećih planova, saopšteno je iz te institucije.\nU severnom i južnom delu Kosovske Mitrovice danas je praktično počela primena Briselskog sporazuma o pravosuđu, dogovorenog 2015, dolaskom srpskih sudija i administrativnog osoblja, kao i njihovih albanskih kolega na radna mesta u zgradu kosovskog Osnovnog suda u Severnoj Mitrovici.\nAmbasada SAD u Prištini: Što skorije do dogovora\nAmbasada SAD u Prištini saopštila je danas da svi građani Kosova zaslužuju potpuno funkcionalne institucije vladavine prava i ohrabrila sve strane da se u najskorijoj budućnosti dogovore o prikladnom vremenskom roku za integraciju pravosuđa.\nTači uzalud čekao srpske sudije\nZa danas najavljeno polaganje zakletve 42 sudija i 14 tužilaca, pripadnika srpske zajednice na severu Kosova, nije održano jer se oni nisu pojavili u kabinetu kosovskog predsednika Hašima Tačija.\nĐorđević o sudijama: Spremni smo na sve\nSelektor košarkaške reprezentacije Srbije Aleksandar Đorđević, dan pred meč protiv domaćina Turske, ponovo je kritikovao FIBA i suđenje na prvenstvu Evrope.\nOdložena integracija srpskih sudija u kosovski sistem\nIntegracija srpskih sudija, tužilaca i sudskog osoblja sa severa Kosova u kosovski pravosudni sistem, najavljena za sutra, odložena je za najmanje nedelju dana, saznaje Tanjug.\nKosovo: 84 kandidata za sudije i tužioce iz redova manjina\nNa konkurs za sudove i tužilaštva na Kosovu prijavilo se 84 kandidata za sudije i tužioce iz redova srpske i drugih nevećinskih nacionalnosti, izjavio je danas predsednik Sudskog saveta Kosova Enver Peci.\nUpitnik Euleksa, preko kog sudije sa KiM mogu da apliciraju za posao, sadrži i pitanja o podacima članova porodice, ličnim primanjima, bonusima, imovinskoj karti, dugovima, nagradama i pritužbama. Traže se podaci i o tome da li je kandidat bio u vojsci i da li je služio u zaštitnom korpusu.\nUslov za srpske sudije – državljanstvo Kosova\nSudski savet Kosova objavio je danas konkurs za 48 sudija za kandidate koji pripadaju nealbanskom stanovništvu Kosova, a jedan od uslova koji bi kandidati trebalo da ispunjavaju je da budu državljani Kosova.\nU sredu konkurs za srpske sudije na Kosmetu\nMinistvo pravde Kosova raspisaće u sredu 25. marta konkurs za srpske sudije i tužioce koji bi, prema Briselskom sporazumu, trebalo da počnu da rade u pravosuđu na severu Kosova i Metohije.\nDa li će srpske sudije na KiM morati da napuste sudnice\nOni koji se budu prijavili za sudije na Kosovu, kad-tad moraće da se odreknu srpskog državljanstva i prihvate kosovsko, tvrdi Dragana Boljević, predsednik Društva sudija. Ne može niko biti nateran da se integriše u neki drugi sistem koji nije pravosudni sitem Srbije, smatra Nikola Kabašić v.d. predsednika Višeg suda u Kosovskoj Mitrovici.


SAVA JANJIĆ ŠOKIRAO SVET FOTOGRAFIJAMA CRKVE U SAMODRAŽI! Albanci pretvorili srpsku svetinju u smetlište i JAVNI TOALET u selu - Lajk.rs Document\nIguman manastira Visoki Dečani Sava Janjić objavio je na svom nalogu na društvenim mrežama fotografije Crkve Svetog Jovana Preteče u Samodreži koje svedoče da je srpska svetinja pretvorena u smetlište i javni toalet za lokalnu albansku školu.\nJanjić je podsetio i da od 2004. godine, kad je crkva u pogromu Srba teško oštećena do danas, vlasti u Prištini nisu učinile ništa da ovaj objekat stave pod zaštitu i obnove.\n– Još jedna srpska pravoslavna crkva na Kosovu iz 1932. godine sagrađena na istorijskoj lokaciji srpske srednjovekovne crkve teško je oštećena od strane kosovsko-albanskih ekstremista tokom nereda 2004. godine. Od tada vlasti nikada nisu dozvolile njenu obnovu. Lokalni kosovski Albanci crkvu Samodrežu pretvorili su u smetlište i javni toalet za lokalnu albansku školu. Toliko o verskoj i etničkoj toleranciji na Kosovu. Međunarodno posredovanje u obnovi i zaštiti crkve do sada nije pomoglo – naveo je iguman Sava Janjić.\nPodsetio je i na uništeni pravoslavni manastir Dolac iz 14. veka,koji je do danas devastiran kao i desetine drugih svetinja SPC na KiM.\nPročitajte još... NOVA LAKA POBEDA PODGORIČANA: Budućnost slavila u Zadru\n– Još jedan srpski pravoslavni manastir koji su uništili kosovski albanski ekstremisti nakon rata 1999. godine. Desetine naših crkava i dalje ostaju devastirane dok lokalni političari tvrde da je Kosovo raj verske tolerancije. Manastir Dolac 14. vek – napisao je iguman manastira Visoki Dečani Sava Janjić.\nDanašnja crkve Svetog Jovana Preteče iz 1932. godine je sagrađena na istorijskoj lokaciji srpske srednjovekovne crkve i oštećena je tokom nereda Albanaca 2004. godine.\nU srpskoj tradiciji se pominje kao mesto okupljanja vojske kneza Lazara pred Kosovsku bitku 1389. godine.\nNalazi se u Samodreži na šest kilometara istočno od Vučitrna.\nJedna osoba povređena, do udesa došlo prilikom uključivanja na glavni put


Buš: Kraj 2007. se približava, a novi Kongres ima malo toga da pokaže\nDemokrate su dobile većinu u Kongresu 2007. po prvi put u poslednjih 12 godina i tom prilikom su se između ostalog obavezali da promene politički smer sve manje popularnog rata u Iraku. Predsednik SAD Džordž Buš je u nedavnoj izjavi novinarima, sumirao godišnji uspeh Kongresa predvođenog demokratskom većinom.\n«Kraj 2007. godine se približava, a novi Kongres ima malo toga da pokaže.»\nDemokrate i republikanci u Kongresu se slažu u procenama da nisu postigli onoliko koliko su nameravali, ali za to krive jedni druge. Republikanci kažu da demokrate odbijaju da pristanu na kompromis. Senator Džon Kornin je republikanac iz Teskasa.\n«Kada jedna strana svaljuje krivicu na drugu, to ne može da funkcioniše. Najbolji primer su vrlo slabi rezultati koje je Kongres postigao tokom ove godine.»\nIpak, demokrate tvrde da su za neuspeh krivi republikanci, i optužuju ih za opstrukciju. Kongresna manjina ima pravo da koristi filibaster, odnosno da blokira donošenje zakona koristeći taktiku odlaganja beskrajnim debatama. Da bi se filibaster zaustavio i nastavilo sa glasanjem za donošenje zakona, potrebno je 60 glasova. Većinske demokrate u Senate trenutno imaju samo 51 glas.\nSenator Čak Šumer, demokrata iz države Njujork kaže da se republikanci neprestano služe ovom taktikom, i predviđa da će zbog toga platiti političku cenu na idućim kongresnim izborima koji će se održati za manje od godinu dana.\n«Koristeći filibastere, oni zapravo blokiraju sami sebe, odnosno mogućnost da osvoje mesta u Kongresu idućeg novembra. Američka javnost želi promene. Svaki put kada republikanci zaustave točak progresa, oni nas sprečavaju da sprovedemo u delo volju američkog naroda. Oni jednom rečju nanose štetu čitavoj zemlji.»\nLider demokratske većine u Kongresu, Heri Rid iz Nevade krivi predsednika Džordža Buša za njegovu nespremnost na kompromise.\nAli, predsednik Buš i republikanci u Kongresu brane svoju strategiju tvrdeći da stopiraju demokrate isključivo u donošenju zakonskih odluka koje nisu u američkom interesu.\nUprkos konstantnim prepiranjima, zakonodavci su postigli neke skromne rezultate, uključujući usvajanje mera kojima se postiže bolja efikasnost Sekretarijata za unutrašnju bezbednost, na predlog komisije koja je vodila istragu o terorističkom napadu na SAD 11. septembra 2001.\nMeđutim, nisu uspeli da postignu napredak u rešavanju ključnih problema kao što su ilegalna imigracija i povlačenje trupa iz Iraka.\nDemokrate, koji su osvojili većinu najviše zbog obećanja da će odrediti rok za povlačenje vojnika iz Iraka, su u više navrata pokušavali da ugrade to u zakon o budžetu ali su odustali u poslednjih nekoliko nedelja pred kraj rada Kongresa.\nRos Bejker, profesor političkih nauka na Univerzitetu Ratgers u Nju Džersiju, smatra da je razlog za neuspeh demokrata u pokušajima da promene američku politiku prema Iraku, leži u tome što predsednik Buš može da stavi veto na bilo kakav pokušaj Senata da donese zakon koji bi odredio rokove za povlačenje.\nBejker dodaje i da su se okolnosti u Iraku promenile, što je dodatno doprinelo neuspehu demokrata. Naime, odluka predsednika Buša da poveća broj vojnika je doprinelo smanjenju nasilja i broju američkih žrtava.\n«Sa smanjenjem broja žrtava, interes američke javnosti o ratu se takođe smanjio. To će se promeniti čim se situacija ne terenu pogorša, što bi moglo da se dogodi vrlo skoro. Ipak, rezultat toga je manjak glasova za demokrate.»\nČlanovi liberalne baze demokratske partije su veoma nezadovoljni nesposobnošću njihovih predstavnika u Kongresu da izdejstvuju određivanje roka za povlačenja trupa. Demokratski lideri ih s druge strane uveravaju da će iduće godine nastaviti sa naporima za postavljanje tog roka.\nPortparol predstavničkog doma Nensi Pelosi, demokrata iz Kalifornije je pokušala pozitivno da sagleda situaciju, rekavši da bi vremenski rok za povlačenje trupa iz Iraka i ostale teme koje nisu rešene ove mogle biti usvojene iduće godine ukoliko bi demokrate dobili više mesta u Kongresu.\n«Nagovestili smo promene, napravili smo pomak, a sada pokazujemo da nam je potreban demokratski predsednik i više mesta u Predstavničkom domu i Senatu.»\nSvih 435 mesta u Predstavničkom domu i 35 od 100 mesta u Senatu naći će se na biračkim listićima idućeg novembra.


Evropsko tržište transporta pokazalo se kao promenljivo\nTransportni barometar kompanije TimoCom u 4. kvartalu beleži niži nivo od prošlogodišnjeg\nErkrat, 08.01.2015 – Ista procedura kao svake godine – tako bi se mogle opisati generalne tendencije u Transportnom barometru kompanije TimoCom. Direktno poređenje sa 2013. godinom jasno pokazuje: Udeo tereta na ukupnom tržištu transporta ostaje u 4. kvartalu uslovljen tržištem i ispod proseka na odnosu od 45:55.\nU osnovi razvoj situacije odgovara prognozama za mali rast iz izveštaja br. 3/2014. Nakon jakog septembra sa odnosom od 54:46, vrednosti su u oktobru pale i slične su onima iz 2012. i 2013. godine, ali su sa odnosom od 48:52 i dalje stabilne. „Transportni mesec novembar je pukao sa odnosom tereta i transporta od 38:62, još jače nego što se očekivalo“, kaže Marcel Frings, glavni predstavnik kompanije TimoCom.\nAko se gleda celokupno evropsko tržište, u decembru su na sreću vrednosti opet počele da rastu. „Naša procena obuhvata i mesec Božića i zato se ne može računati u 4. kvartalu na višak tereta“, kaže Frings. Sa udelom tereta od 45 procentnih poena Transportni barometar kompanije TimoCom se nalazi na istom nivou kao 2012., ali ne dostiže vrednost iz 2013. sa 52 procentna poena. Tako se 2014. godina završava sa sedam procentnih poena više u ponudama tovarnog prostora nego prošle godine. Ovo se podudara u tendencijama koje pokazuju iskustva klijenata TimoCom-a. Zbog malog viška u kapacitetima, sav transport može da se obavi onako kako je planirano.\nZato 4. kvartal 2014. ima iste vrednosti kao završeci poslednje tri godine. Meseci oktobar, novembar i decembar pokazuju značajne fluktuacije na tržištu koje su bile primetne tokom cele godine. „Ovi porasti i padovi su nam poznati iz 2012. godine. Ako pogledamo tok kalendarskih nedelja ove godine i uporedimo ih sa vrednostima od pre dve godine, onda moramo sa radošću da dočekamo 2015. godinu. Ovo za početak godine nije ništa neobično, ali znači pad udela tereta na 30 do 35 procentnih poena“, zaključuje Frings poredeći početak 2013. godine na evropskom tržištu.\nUprkos turbulencijama Frings ima pozitivna očekivanja za 2015. godinu. „Imamo za oko devet procenata veću potražnju nego prošle godine. To znači da se evropsko tržište u celoj Evropi pozitivno razvija“, rezimira Frings.\nViše informacija o TimoCom-u i Transportnom barometru naći ćete na adresi www.timocom.rs.


Pomen Oliveru Ivanoviću sutra u KM i Beogradu\nU četvrtak 16. januara u 10 sati u Kosovskoj Mitrovici biće održan pomen tragično preminulom lideru Građanske inicijative SDP Oliveru Ivanoviću, ispred prostorija ove stranke, saopštila je GI SDP.\nPomen će, takođe biti organizovan u kripti Hrama Svetog Save u Beogradu.\nPomen će u Beogradu početi simbolično u 8:15, u vreme ubistva u Kosovskoj Mitrovici, najavila je u izjavi za Kosovo Onlajn Milena Popović, supruga Olivera Ivanovića.\n"I prošle godine smo održali pomen u Hramu Svetog Save, u vreme kada se ubistvo desilo. Oliver je voleo da odlazi u Hram sa sinom Bogdanom. To je bio ritual kada smo zajedno boravili u Beogradu. Tako da ću i ove godine to da uradim sa Bogdanom", rekla je ona.\nNajavila je da će pomen u Hramu postati tradicija. "Da se svake godine 16. januara svi okupimo u to vreme u Hramu, podsetimo se na Olivera i na to da ne smemo nikad da ga zaboravimo", napomenula je Milena Popović.\nLider Građanske inicijative "Srbija, demokratija, pravda" Oliver Ivanović ubijen je ispred sedišta GI u Kosovskoj Mitrovici. Pogođen sa šest metaka iz pištolja "duga devetka", pokazali su tada nalazi obdukcije.\nIzvršitelji i nalogodavci ovog ubistva još uvek nisu otkriveni.


Beta 25. aprila 2018. 14:20\nDemokratska stranka Srbije (DSS) je danas ocenila da Evropska unija „žmuri na medijsko jednoumlje u Srbiji“ i dodala da gradjani slobodne medije i odgovorne novinare neće dobiti „na tacni iz Brisela“, već da za to moraju sami da se izbore.\n„Pad Srbije na listi medijskih sloboda, koju su objavili Reporteri bez granica, nije iznenadjenje, jer su svi gradjani naše zemlje svedoci svakodnevnog medijskog jednoumlja koju nudi naprednjačka vlast. Slobodni mediji i pravna država aksiomi su politike DSS-a i svi novinari u Srbiji su svedoci slobode u kojoj su mogli da rade, dok je ova stranka bila u prilici da vodi izvršnu vlast“, navodi se u saopštenju DSS-a.\nTa stranka je navela da urednici tada nisu dobijali pozive iz kabineta političara o tome šta i kako novinari treba da pišu niti su televizije morale da prekidaju redovan program kao sada, kada god predsednik Aleksandar Vučić odluči da priča o bilo čemu.\n„Nažalost, za tapšanje po ramenu koje aktuelni režim dobija od svojih ‘evropskih prijatelja’ kako je Srbija ‘na dobrom putu’, gradjani kao rezultat dobijaju samo potpuno kontrolisane medije gde je nemoguće otvoriti bilo koje važno državno pitanje – od rešavanja problema Kosova i Metohije do pitanja da li je dobro ulaziti u Evropsku uniju“, dodala je DSS.


Kada će afera “Kiseonik” dobiti epilog? – Banjaluka24\nKada će afera “Kiseonik” dobiti epilog?\n„Ministarstvo unutrašnjih poslova Republike Srpske, po zahtjevu Tužilaštva, izuzelo je određenu dokumentaciju od Univerzitetskog kliničkog centra RS i od „TGT“ Tehnogas iz Laktaša, a određenu dokumentaciju, na zahtjev Tužilaštva, dostavila je Agencija za lijekove i medicinska sredstva BiH. Tužilaštvo analizira dokumentaciju, tako da više informacija, za sada, ne može saopštiti”, izjavila je Dragica Tojagić, sekretar Republičkog javnog tužilaštva.\n„Neka objasni Milorad Dodik kako je moguće da su VG70 respiratori koje su uvezli ljudi bliski njegovom kabinetu nabavili po 15.000, a narodu RS preko FZO prodali za 150.000 KM. Kako je moguće da peglaju fakture i papire 60 dana nakon famoznog uvoza”, kazao je Branislav Borenović, predsjednik PDP-a.\n„Oni uporno govore o nekim stvarima koje nikakve veze nemaju, to su delegitimisani ljudi da nemaju pravo nekome da drže lekcije, treba da se poklope i ćute. Sve vrvi od kriminala u njihovoj organizaciji”, kazao je Milorad Dodik, predsjednik SNSD-a.\n„Pozivam predsjednika Vlade i RS koji su obećali da će objaviti sve javne nabavke u doba korone da nam dostave stenogram sa sjednice Vlade 18.oktobra na kojoj su pojedini ministri bili protiv ovih inicijativa”, poručio je Igor Crnadak, poslanik PDP-a u NSRS.\nRadovan Višković, premijer Republike Srpske kaže da sve javne nabavke bilo koje institucije nalaze se na njihovim sajtovima sa podacima ko je nabavljao, od koga, po kojoj cijeni i pod kojim uslovima.\n“Nisam ja gospodine Crnadak istražni organ da Vam obezbijiedim detalje koji bi Vam bili interesantni”, dodao je on.\n„U Republici Srpskoj još čekamo od inspekcijskih organa da postupe. Imali smo prije nekoliko mjeseci prvu inicijalnu prijavu protiv bolnice u Trebinju kad smo utvrdili da nabavlja od nekvalifikovanog ponuđča i inspekcija je ekspresno djelovala i zabranila im prometovanje”, istakao je Damjan Ožegović, Transparensi internešenel.


Suša kroji cenu pšenice\nAktuelno / Štampa / Suša kroji cenu pšenice\nCena pšenice je u znatnoj meri opterećena trenutnom situacijom sa sušom i stanjem kukuruza, pa postoji opasnost da bude povećana na 25 dinara, izjavio je danas Tanjugu ekspert Privredne komore Srbije (PKS) Vojislav Stanković.\nStanković je objasnio da će ukoliko suša bude nastavljena i „situacija sa kukuruzom bude neizvesna“, značajan deo pšenice biti upotrebljen za ishranu stoke, što će dovesti do njenog poskupljenja.\n„Ukoliko se proizvodnja kukuruza stabilizuje i bude kiše, cene pšenice od 23 dinara će zadovoljiti potrebe proizvođača i žitomlinskih organizacija“, istakao je Stanković.\nStručnjak PKS je ocenio da je vladina uredba o otkupu 100.000 tona merkantilne pšenice roda 2012. po ceni od 23 dinara za kilogram za potrebe Robnih rezervi „pravovremena i došla je u pravom trenutku i trebalo bi da koliko-toliko, u ovom trenutku stabilizuje cenu pšenice“.\nPrema Stanković, cena od 23 dinara je „veoma dobra i obezbeđuje proširenu reprodukciju“.\nStanković je podvukao da je je dobro što su tom merom, pored fizičkih lica, obuhvaćene i zemljoradničke zadruge.\n„Dobro je da kreatori ekonomske politike uvažavaju zadružno organizovane proizvođače. U narednom periodu svim merama agrarne politike, treba obuhvatiti i zadružno organizovane proizvođače“, kazao je on.\nStanković je podsetio da je sa 483.000 hektara (ha), uz prosečan prinos od oko četiri tone po ha, dobijen ukupan rod pšenice od 1,9 miliona tona.\n„Međutim, ti rezultati nisu još kompletirani. Očekujem rod od nekih dva miliona tona“, naveo je Stanković, napomenuvši da su prenete zalihe oko 300.000 tona.\nStanković je ponovio da će takav rod u potpunosti zadovoljiti domaće potrebe koji ukupno iznose 1,4 miliona tona, omogućiti izvoz od 600.000 tona i obezbediti zalihe od 300.000 tona.


Milić dokazao evropsku klasu - KRAGUJEVAČKI SPORT\nMilić dokazao evropsku klasu\nJedan od najperspektivnijih srpskih tenisera današnjice, Kragujevčanin Ognjen Milić, ostvario je zapažene rezultate na ovogodišnjem „Božićinom kupu“, turniru najjače, Super kategorije Teniss Europe Junior Toura za takmičare do 14 godina starosti, koji je od 26. aprila do 2. maja održan u moskovskom predgrađu Himki.\nMilić je u singlu, kao treći nosilac turnira, dogurao do polufinala, gde je posle velike borbe poražen od osmog nosioca, Čeha Maksima Mrve, sa 6:7, 4:6. Prethodno je mladi Kragujevčanin u četvrtfinalu porazio ruskog tenisera Romana Harlamova sa 6:1, 6:2.\nKorak dalje Milić je otišao u dublu, gde je u tandemu sa hrvatskim teniserom Dujom Markovinom uspeo da izbori finale, u kome su se Italijan Federiko Cina i Švajcarac Flin Tomas pokazali kao neprelazna prepreka – 2:6, 2:6.\nOgnjen je ovim rezultatima sebe svrstao u red vodećih evropskih tenisera svog uzrasta i najavio još veće domete u nastavku karijere.\nPrevious Milić objedinio titule\nNext Ena Ilić pobednica Otvorenog prvenstva Beograda


22/09/2020 10:20:58 PM\nNASLOVNA / AUTO SPORT (strana 5)\nZa dlaku da ostane bez života: Otkazivanje kočnica na 250KM/H\nMarko Vezmar 23/09/2014\tAUTO SPORT\nAuto sport sam po sebi ni malo nije naivan, i može da bude veoma opasan po vozača ukoliko se ne pridržava svih pravila koje život znače. Međutim i pored svih načina da ne dođe do udesa ili neke ozbiljnije nesreće, iznenadni kvarovi ipak su najozbiljniji neprijatelji vozaču jer ih on …\nUznemiravajući prizor: Drag trka koja je krenula po zlu\nMarko Vezmar 22/09/2014\tAUTO SPORT, VIDEO\nDrag trke mogu da budu izuzetno opasne ukoliko ne raspolažete sa dovoljno iskustva, ili pak ukoliko vam vozilo u neku ruku nije ispravno. Naravno tu je još mali zilion prepreka za koje ni ne sanjate da mogu da se dese, a da pri tom krajnji ishod može biti fatalan. Pogledajte …\nPeta pozicija za Miloša Pavlovića\nMarko Vezmar 21/09/2014\tAUTO SPORT\nNeočekivan peh izazvan pucaanjem gume na automobilu Miloš Pavlovića, u tandemu sa timskim kolegom Edoardom Piskopom, doveo je ovof srpskog trkača na peto mesto na drugoj trci trkačkog vikenda “Lamborgini Super trofeja”, na stazi “Nirburgring” u Nemačkoj. Nepredvidivo vreme na Nirburgringu pokazalo je svoje pravo lice u nedelju prepodne, kada …\nVeliki uspeh Miloša pavlovića zabelež je danas na trci na Ringu. Naime, srpski automobilista Miloš Pavlović, u tandemu sa timskim kolegom Edoardom Piskopom, osvojio je 2. mesto na prvoj trci trkačkog vikenda “Lamborgini Super trofeja”, koji se održava na čuvenoj stazi Nirburgring u Nemačkoj. Naš automobilista imao je drugu startnu …\nBrz i uspešan povratak Miloša Pavlovića\nSrpski automobilista Miloš Pavlović, iako je imao podužu pauzu u kalendaru takmičenja u Lamborghini Super Trofeo Evropa šampionatu, bio je prilično zauzet tokom prve polovine septembra, pred veoma važan trkački vikend na Nirburgringu, koji počinje danas slobodnim treninzima. Posle dvostruke pobede u Belgiji, Miloš je posle kraćeg odmora i relaksacije …\nU Užicu ponovo se vozi reli Srbija\nMarko Vezmar 16/09/2014\tAUTO SPORT\nA sad jedna lepa vest za auto sport scenu kod nas. Naime, prestižna automobilska trka, 47. Reli Srbija, održaće se od 19. do 21. septembra godine u Užicu, nakon što je 2013. ovo takmičenje bilo zabranjeno zbog neispunjenih bezbednosnih uslova na stazi. Zamenik generalnog sekretara Auto-moto Saveza Srbije zadužen za …\nMcLaren P1 popio “batine”od BAC Mano trkačkog automobila\nMarko Vezmar 27/08/2014\tAUTO SPORT, VIDEO\nUpornost ili snalažljivost vozača na stazi, ili možda nešto drugo, dovela je vozača BAC Mono automobila, o kome smo skoro pisali, do pobede u trci, sa ni manje ni više nego sa McLaren P1 supersportskim automobilom, koji je jedno 10 puta skuplji od ovog nazovi „kartinga“. Vozač P1 Meklarena …\nBMW i8 zvanični safety car u FIA Formula E šampionatu\nMarko Vezmar 21/08/2014\tAUTO SPORT\nNije da nismo očekivali, ali opet BMW i8 je ipak najlogičniji izbor za safety car u FIA Formula E šampionatu. Isto tako, verujemo da je BMW uložio mnogo napora da dobie ovu ekskluzivu. Pogledajte video snimak koji to potvrđuje.\nKružna Trka Ponikve 2 /trenutno bez datuma\nMiloš CTS 13/08/2014\tAUTO SPORT\nU blizini Užica na Aerodromu Ponikve će se održati drugi put ove godine dupla kružna trka od xx do xx Petak xx.xx.2014. 13:00-15:15 Slobodan trening za sve klase ( 2 x 60 min.) 16:00-20:00 Verifikacija i tehnički prijem Subota xx.xx.2014. 07:00-09:00 Verifikacija i tehnički prijem 09:45 …\nSeat Toledo S2000 WTCC novo vozilo Vesnića\nMarko Vezmar 12/08/2014\tAUTO SPORT\nOvih dana u garažu ASK Sport Auto Vesnić stigao je i SEAT Toledo S2000 WTCC, automobil sa kojim Pešović najavljuje povratak na evropsku scenu, a za čije će održavanje i pripremu za takmičenja biti zadužen upravo iskusni tim iz Užica. Podsetićemo Vas da je u sezoni 2013, godini kada …\nWittmann pobedio na DTM trci u Austriji\nMarko Vezmar 03/08/2014\tAUTO SPORT\nMarco Wittmann je ostvario pobedu na Red Bull Ringu ovogodišnjeg DTM šampionata u Austriji sa svojim BMW-om M4. Ovim BMW ne beleži jedini uspeh jer su se iza njega našla još tri vozača BMW-a, tj. Augusto Farfus na drugom, Timo Glock na trećem i Martin Tomczyk na četvrtom mestu. …\nŠta mislite o žena za volanom sportskog automobila? Dajte da preformulišemo, šta mislite o devojkama koje voze na trkama automobile? Šta god da odgovorite, sačekajte da vam ispričamo priču o ruskoj Playboy zečici Inesi Truškanovoj. 27 godina stara, atraktivna lepotica poreklom iz Ukrajine, koja se svojevremeno bavila i manekenstvom, …\nToyota ponovo na WRC-u sa GT-86 CS-R3 modelom\nMarko Vezmar 31/07/2014\tAUTO SPORT\nToyota je u potpunosti razvila novi trkački automobil oznake GT-86 CS-R3 sa kojim planira da se vrati na svetski reli šampionat. Svoje, može se reći predstavljanje, GT-86 CS-R3 će imati na ADAC reliju u Nemačkoj, gde će učestvovati u ulozi test vozila, za čijim volano će se naći bivša …\n13 godina star sin reli asa Harija Rovanpere za volanom reli automobila\nMarko Vezmar 30/07/2014\tAUTO SPORT, VIDEO\nKale, sin Finskog reli asa Harija Rovanpere po svemu sudeći ide očevim stopama, i može se reći da je veoma uspešan za volanom. Da priča bude interesantnija ovo čudo od deteta ima samo 13 godina i izgleda mu vožnja finskim šumama punim gasom u opšte ne predstavlja problem. Ali, …\nMilovan Vesnić – vožnja po klizavoj stazi u Kruševcu\nMarko Vezmar 28/07/2014\tAUTO SPORT\nObećane koje je Milovan Mikica Vesnić dao još na predstavljanju svog novog automobila i evropskog programa je ispunjeno. Ljubitelji automobilizma u Srbiji su nakon dve godine i uspešnih nastupa na najpoznatijim svetskim autodromima uživo mogli da vide na delu i da se druže sa višestrukim šampionom Srbije i još uvek …\nMiloš Pavlović ređa trofeje u “Lamborgini Super Trofeju”, koji se ovog vikenda vozi na stazi Spa-Frankoršamp u Belgiji. Posle treće startne pozicije, Miloš je uspeo da u tandemu sa Edoardom Piskopom odnese pobedu na prvoj trci. Pomenuti trijumf veoma je važan za srpskog asa u borbi za titulu, s …\nBT Kruševac 26-27.07.2014\nMiloš CTS 24/07/2014\tAUTO SPORT\nPROGRAM TAKMIČENJA Ponedeljak, 21.Jul, 2014. 24.00 Poslednji rok za slanje prijava Petak, 25.Jul, 2014 15.00 – 20.00 Verifikacija i Tehnički prijem vozila Subota, 26.Jul, 2014 07.00 – 10.30 Dodatna Verifikacija i Tehnički prijem vozila 11.30 I Sednica Sportske komisije 11.45 Objavljivanje konačne liste za trening 11.45 …\n47. Rally Serbia\nMiloš CTS 16/07/2014\tAUTO SPORT, VESTI\n47. Rally Serbia 19.-21. Septembar Užice Prvo ovgodišnje takmičenje u disciplini reli koje će se se održati na teritoriji Srbije će biti 47. Rally Serbia. Voziće se na terenima oko Užica od 19. do 21. Septembra. Osim za otvoreni AMS šampionat Srbije bodovaće se i za FIA CEZ …


subota, 11 decembar 2021 19:39\nMeđunarodni dan planina i biodiverziteta 11. decembar\n* Međunarodni dan planina se obeležava svake godine kako bi se unapredila svest planinskih zajednica širom sveta. 11. decembar je zvanično proglašen Međunarodnim danom planina Rezolucijom Generalne skupštine Ujedinjenih nacija 57/245 u decembru 2002\nPlaninsko partnerstvo u okviru Organizacije za hranu i poljoprivredu Ujedinjenih nacija (FAO-UN) je dobrovoljni savez Ujedinjenih nacija za zajednički rad za planinske narode i sredine. Tri planinska cilja među 17 ciljeva održivog razvoja Ujedinjenih nacija posvećena su promociji održivog razvoja planinskih zajednica:\nCilj 6.6: „Do 2030. zaštititi i obnoviti ekosisteme koji se odnose na vodu, uključujući planine, šume, močvare, rijeke, vodonosne slojeve i jezera“;\nCilj 15.1: „Do 2030. godine obezbediti očuvanje, restauraciju i održivo korišćenje kopnenih i unutrašnjih slatkovodnih ekosistema i njihovih usluga, posebno šuma, močvara, planina i suvih područja, u skladu sa obavezama prema međunarodnim sporazumima“;\nCilj 15.4: „Do 2030. obezbediti očuvanje planinskih ekosistema, uključujući njihov biodiverzitet, kako bi se poboljšao njihov kapacitet da obezbede koristi koje su od suštinskog značaja za održivi razvoj.“\n/Fotografije iz albuma Mediteran iz mog objektiva, autor AcanskiS\nzabranjeno svako neovlašćeno preuzimanje i objavljivanje fotografija/\nnedelja, 21 novembar 2021 01:00\npetak, 09 jul 2021 20:46\nčetvrtak, 20 maj 2021 22:06\nFondacija Divac: Da li poslodavci čuju svoje zaposlene?\nKako zaposleni u Srbiji mogu da usklade rad i roditeljstvo*\nBeograd, 20. maj. 2021. Iako zaposlenim roditeljima u Srbiji na raspolaganju stoje različite mogućnosti za lakše usklađivanje profesionalnih obaveza i porodičnog života, mnogi od načina kojima bi država i poslodavci mogli da pruže još nisu usvojeni kao praksa. Takođe, porodične obaveze i dalje se tradicionalno vezuju za žene, pa su majke najčešće te koje snose najveći deo organizacije kućnih poslova, obaveza oko dece, ali i poslovnog dela života. Zato je ključno da država, lokalne samouprave i sami poslodavci, u partnerskom odnosu sa zaposlenima, nađu najefikasnije načine da stvore uslove za zadovoljne a time i produktivnije zaposlene, nalazi su dva istraživanja o usklađenosti radnog i porodičnog života, koja su predstavljena medijima i javnosti u Medija centru.\nIstraživanja su realizovana u okviru projekta ,,JEDNAKI - Ka uspostavljanju rodne ravnopravnosti usklađivanjem radnog i porodičnog života zaposlenih“, a koji vode Ministarstvo za brigu o porodici i demografiju i Fondacije Ana i Vlade Divac, uz pomoć Evropske komisije.\n- Rodna nejednakost u privatnom životu i na poslovnom planu i dalje postoji. Jedan od podataka istraživanja govori da je u periodu dok su deca bila vrtićkog uzrasta oko 70 odsto očeva napredovalo na poslu, dok je to postiglo tek 30 odsto majki. Indeks ravnopravnosti pokazuje da su majke onemogućene da se bave karijerom i napredovanjem, jer se više angažuju u porodici, dok neusklađenost postoji i u zaradi i uloženom vremenu. Postoje primeri dobre prakse, ali oni još nisu uvedeni kroz institucije. Zadatak Ministarstva je da radi na tome, pre svega kroz usklađivanje smena u školama i radnog vremena vrtića, ali i motivisanjem poslodavaca da na druge načine izađu u susret zaposlenim roditeljima. Cilj istraživanja i samog projekta jeste da se vidi kakvo je stanje na terenu i šta mi kao institucija možemo da uradimo i predložimo drugim nadležnim ministarstvima, kako bi se odnos te dve sfere života zaposlenih roditelja doveo u ravnotežu - kazala je Aleksandra Čamagić, pomoćnica ministra za brigu o porodici i demografiju, na predstavljanju istraživanja.\n- Pitanje kojim smo se bavili u istraživanju je kako zaposlenima omogućiti usklađivanje rada i roditeljstva i time im period odrastanja dece učiniti manje stresnim, a istovremeno kako poslodavcima predočiti da zadovoljni zaposleni više doprinose produktivnosti samog preduzeća. Važno je napraviti spregu, gde će poslodavci izaći u susret roditeljima, bilo nekim oblikom fleksibilnog radnog vremena, bilo na neki drugi način, i time obezbediti obostranu korist. Ako možemo da nađemo nešto pozitivno u protekloj Kovid godini, to je onda činjenica da je puno poslodavaca uspelo da istestira rad od kuće, kao jedan oblik fleksibilnog radnog vremena. Cilj je da se taj oblik rada, i kada pandemija prođe, prihvati kao jedna normalna opcija koja se može često koristiti kada su u pitanju zaposleni roditelji. Jedan od podataka istraživanja nam kaže da bi velikom procentu roditelja (skoro 90 odsto), kada bi trebalo da menjaju posao, od presudnog značaja bilo to da li novi poslodavac nudi neku formu fleksibilnog radnog vremena - navela je demografkinja Gordana Bjelobrk, koordinatorka projekta „JEDNAKI“ i koautorka istraživanja „Jedinice lokalne samouprave i usklađivanje rada i roditeljstva“ i „Usklađivanje rada i roditeljstva - poslodavci i zaposleni“.\n- U Srbiji, tek svaka peta opština ili grad imaju definisane aktivnosti usmerene na pomoć porodicama sa malom decom, samohranim roditeljima ili mladim bračnim parovima koje zapošljavaju, a koje bi im omogućile bolje usklađivanje rada i roditeljstva. Međutim, u jedinicama lokalne samouprave itekako se razmišlja o takvim olakšicama, jer čak 43 odsto upitanih opština koje se trenutno ne bave strateškim pravcima u ovoj oblasti, ipak planira da se ubuduće aktivno uključi u afirmaciju roditeljstva, i iznađe i primeni rešenja koja omogućavaju lakše usklađivanje posla i privatnog života. Dodatno, većina opština, njih 78,4 odsto, svesno je potrebe da svojim zaposlenima obezbedi institucionalne uslove za usklađivanje rada i roditeljstva i da na taj način poveća njihovu produktivnost, što za krajnji rezultat ima ostvarivanje boljih poslovnih rezultata jedinica lokalne samouprave. Najveći prostor za buduće delovanje istraživanje vidi u uvođenju različitih oblika fleksibilnog radnog vremena, koje je jedan od najkorišćenijih modela olakšica poslodavaca u svetu, dok kod nas još nije dovoljno zastupljeno - istakla je Gordana Jordanovski, koautorka istraživanja „Jedinice lokalne samouprave i usklađivanje rada i roditeljstva“.\nU okviru projekta „JEDNAKI“, Fondacija Divac izradila je i dva priručnika, kako za poslodavce tako i za zaposlene, sa ciljem da se taj partnerski odnos ojača ali i da se zaposlenima pruže informacije o pravima iz oblasti rada i zapošljavanja, sa posebnim akcentom na žene.\n(U foto-slajd dodatku pogledajte još fotografije učesnica ovog događaja:\n1. Gordana Bjelobrk, koordinatorka projekta JEDNAKI" i koautorka na dva istraživanja\n2. Gordana Jordanovski, koautorka istraživanja "Jedinice lokalne samouprave i usklađivanje rada i roditeljstva"\n3. Aleksandra Čamagić, pomoćnica ministra za brigu o porodici i demografiju\n4. Logo - Fondacije Ana i Vlade Divac)\n*Saopštenje za javnost Fondacije Ana i Vlade Divac (Medijska pratnja: Novi Radio Sombor, Srđan Ačanski, novinar, dipl.turizm; sva autorska prava zadržana!)


Rusija polazi od toga da nema alternative Dejtonskom mirovnom sporazumu – Zvornik Danas\nSergej Lavrov (Foto: Anadolija)\nNaslovna/naslovna/Rusija polazi od toga da nema alternative Dejtonskom mirovnom sporazumu\nRusija polazi od toga da nema alternative Dejtonskom mirovnom sporazumu\nSARAJEVO – Ministar inostranih poslova Rusije Sergej Lavrov izjavio je danas u Sarajevu da Rusija polazi od toga da nema alternative Dejtonskom mirovnom sporazumu i poštuje ustavnu nadležnost dva entiteta i tri konstitutivna naroda u BiH.\nLavrov je nakon sastanka sa ministrom inostranih poslova u Savjetu minstara BiH Igorom Crnatkom rekao da Rusija podržava suverenitet i teritorijalni integritet BiH.\n„Mi smo zainteresovani da se predstojeći rezultati izbora u BiH takođe zasnivaju na tim principima“, izjavio je Lavrov na konferenciji za novinare i ocijenio da će to biti veliki doprinos konsolidaciji života u BiH.\n„Mi visoko cijenimo ono što su nam ovdje i u Predsjedništvu BiH potvrdili, zainteresovanost i usmjerenost na jačanje saradnje. I mi smo zainteresovani za razvoj saradnje. Između naše dvije zemlje u stalnom porastu je robna razmjena, ta tendencija se povećava, zahvaljujući porastu izvoza u Rusku Federaciju“, rekao je Lavrov.\nOn je konstatovao da se realizuju krupne investicioni projekti ruskih kompanija kao što su „Zarubežnjeft“ i Sberbank.\n„Ove godine Rusija i BiH obilježavaju 40 godina saradnje u gasnoj sferi. Nastavljamo isporuke gasa bez problema u BiH i ‘Gasprom’ sarađuje sa BiH na osnovu dva kontakta, jedan je sa Republikom Srpskom a drugi sa Federacijom BiH“, napomenuo je Lavrov.\nOn je naglasio aktivizaciju rada u okviru Mještovite komisije za ekonomsku saradnju i smatra da to stvara dodatne uslove za aktivizaciju ukupne sardnje.\nRuski šef diplomatije je naglasio i tradicionalno bogate veze u kulturnim i humanitarnim oblastima.\nOn je poručio da Rusija nastavlja sa praksom dodijele stipendija za državljane BiH koji bi htjeli da studiraju na ruskim univerzitetima i da se bilježi porast interesovanja za stipendije.\n„Imamo dosta perspektive u vojno-memorijalnim pitanjima, a to se zasniva na našoj istorijskoj i duhovnoj bliskosti. Već druge godine za redom se priključujemo i jednoj velikoj akciji koji se u Rusiji održava 9. maja a to je akcija ‘Besmrtni puk'“, dodao je Lavrov.\nNapominjući da BiH i Rusija imaju jako bogatu ugovorno pravnu bazu, ove godine ona je dopunjena sporazumom o radnoj migraciji i o saradnji u oblasti rada i zapošljavanja.\n„Pri kraju je rad na novim dokumentima, a to je izbjegavanje duplog oporezivanja, saradnje u oblasti kulture i saradnja u naučno-tehničkoj oblasti“, najavio je on.\nRuski diplomata je govorio i o dijalogu na relaciji Beograd – Priština, naglasivši da Rusija direktan dijalog Beograd – Priština, ali najvažnije je da se ono o čemu se razgovara zaista i realizuje.\n„I mi smo se saglasili da spoljni igrači na Balkanu ne trebaju praviti konfrontacione situacije i da smatra da samo on može da diriguje tom situacijom“, rekao je Lavrov.\nOn je istakao da je Rusija uvijek lijepo sarađivala sa EU i SAD u usaglašavanju svih pitanja, između ostalog i Dejtonskog sporazuma, i da ne vidi razlog da se ta saradnja mijenja.\nLavrov je zahvalio domaćinima i ministru Crnadaku da gostoprimstvu.\nFavoriti su oni koji dobiju povjerenje građana u BiH\n„Mi nikada nikome ne preporučujemo za koga da glasa kada je riječ o izborima u drugim zemljama. Mi ćemo opet poštovati izbor građana i uvijek ćemo raditi sa onima kojima državljani BiH daju svoje povjerenje“, istakao je Lavrov na konferenciji za novinare nakon sastanka sa ministrom inostarnih poslova u Savjetu ministara Igorom Crnatkom.\nNa pitanje novinara da li je upoznat o pismu koje mu je uputila grupa građana pod nazivom „Pravda za Davida“ u kojem traže pomoć i da ih posjeti, Lavrov je odgovorio da je u BiH doputovao noćas tako da se nije stigao upoznati o njegoovm sadražaju, ali da mu je za to pismo rekao Crnadak.\nizbori 2018 rusija sergej lavrov


Најуспешнији протест у новијој српској историји: Власт из страха попустила пред народом\nPRASTARI RUSKI AVIONI VASKRSAVAJU: Haftar dobija prednost...\nNajuspešniji protest u novijoj srpskoj istoriji: Vlast iz straha popustila pred narodom\n12-07-2020 08:26 Srbija Politika\nU prethodnih nekoliko dana održani su možda i najozbiljniji protesti u vreme vlasti Aleksandra Vučića, koji je već posle prve večeri ispunio prvi i do sada jedini jasno definisani zahtev demonstranata - promena odluke o uvođenju policijskog časa. Analitičari navode da su protesti već pokazali da je teza o "uspavanom narodu bez volje za otpor" pogrešna, ali i da protest koji ne osnaži opoziciju ne može da bude velika opasnost po Vučića i njegovu stranku.\nProtest u Beogradu (Foto: Jutjub)\nNa beogradskim ulicama, ali i u drugim gradovima u Srbiji, prethodnih dana održani su protesti koji su se od prethodnih razlikovali i po masovnosti, ali i načinu na koji su građani pokazali bunt. Već prvog dana došlo je do nasilja, policija je tukla i mirne i nasilne demonstrante, novinare…, a sa druge strane, pripadnici MUP-a bez uzdržavanja gađani su kamenicama, bakljama, topovoskim udarima…\nIako je najmoćniji čovek u državi rekao da mu protesti nikada nisu smetali, činjenica je da je u poslednjih desetak dana čak dva puta popustio pod zahtevima demonstranata, što se ranije nije dešavalo.\nDa li su demonstracije već nanele štetu vlasti Aleksandra Vučića i koliko bi one u budućnosti mogle da naškode njegovoj vlasti i rejtingu?\nĐorđe Vukadinović, urednik Nove srpske političke misli, navodi da je šteta već naneta i ističe da su ove demonstracije pokazale da se relativno brzo može okupiti zavidna masa ljudi i to vrlo visokog energetskog potencijala.\n“To dokazuje da je teorija o ‘uspavanom i empatičnom narodu bez snage i volje za otpor’ pogrešna ili bar ne u potpunosti tačna. Kad postoji adekvatan okidač i povod onda se, pogotovo zahvaljujući društvenim mrežama, brzo mogu savladati tehničke slabosti i problemi i nedostatak logistike za opozicionu akciju. Postoji u građanstvu, ne samo u Beogradu, zavidna količina možda uspavane i prigušene energije koja samo čeka priliku da se izrazi”, kaže Vukadinović.\nOn dodaje da kako god se ovi protesti završili to je velika i ozbiljna stvar, pogotovo što se u javnosti posle gašenja protesta Jedan od pet miliona spekulisalo da li će se uopšte i kada akumulirati energija za nove proteste.\n“Drugi element uspešnosti protesta je još vidljiviji, a to je da su ovi, za razliku od prethodnih, već prvog dana ispunili svoj cilj. Odustalo se od zatvaranja Beograda i uvođenja policijskog časa. Možda je to najuspešnji protest u novijoj srpskoj istoriji. Vlast je to uradila u strahu od razbuktavanja protesta, mada je to zakamuflirala odlukom Kriznog štaba”, navodi Vukadinović.\nOn ističe da su ovi protesti pokazali da je nasuprot retorici kojom se služi i utisku koju želi da ostaviVučić vrlo senzitivan i podleže pritisku, bilo na spoljnom ili unutrašnjem planu, ukoliko on proceni da mu to može naneti političku štetu. To se, kako navodi, pokazalo aktuelnim protestom, kao i nedavnim studentskim protestom, kada je odustao od pražnjenja domova.\n“Ne bih se usudio da prognoziram budućnost ovog protesta. U šta će se razviti, da li će usahnuti ili će potrajati, teško je prognozirati. Ipak, on je već uzdrmao postizborno zadovoljstvo režima”, zaključuje Vukadinović.\nKlačar: Protest koji ne osnaži opoziciju neće ugroziti SNS\nBojan Klačar, programski direktor Cesida, navodi da svaki protest pravi štetu, te da je u ovom slučaju videlo da postoji ozbiljno nezadovoljstvo građana, koje smo videli i ranije, ali ne tako izraženo. Takođe, u svet je otišla i informacija o protestima, u koje je uključeno i nasilje, što je uticalo na imidž vlasti i vladajuće stranke.\n“To nije šteta koja je na ovom nivou dramatična. Najveća šteta i za SNS i za vlast je sposobnost da se izazove politička kriza, a to može samo tako što će se osnažiti opozicione stranke. Odnosno najveća šteta za SNS je da dobiju snažniju i veću opoziciju nego pre protesta. Protest koji ne osnaži opoziciju, ne nosi toliku opasnost za SNS”, kaže Klačar.\nOn dodaje da je u ovom trenutku nemoguće predvideti šta će ovi protesti napraviti, ali ističe da su oni imali nešto što nije bilo izraženo ranije – jako veliki bunt i bes građana.\n“Kako će to uticati na SNS zavisi od toga šta će se desiti sa tim buntom i besom. Ako oni dobiju neku vrstu usmerenja i političke artikulacije. To znači da treba da se daju odgovori na pitanja šta demonstranti žele. Da li je to da dođe do promena u upravljanju borbom protiv epidemije, raspisivanje vanrednih izbora, nečija ostavka ili promena izbornih uslova? Sve to još ne znamo. Čini se da je potrebno ući u fazu u kojoj bi se ovaj bes i bunt pretvorio u neku vrstu strategije u borbi protiv SNS-a ili strategije vrlo jasnih definisanih zahteva putem kojih bi se pritisla vlast da te zahteve ispuni”, objašanjava Klačar.\nPOTVRĐENO: Sirijske opozicione snage kreću u Nagorno-Karabah\nNAJPRE SA AMFILOHIJEM, PA SA DF: Drugi krug pregovora za novu Vladu CG\nNEMAJU VEZE MRTVAČKE VREĆE OD SRBIJE DO SIRIJE: Krvavim rukama do Nobelove nagrade za mir


Naslovna » Izlasci » Sajmovi » JobFair 13, 4. i 5. novembra u Beogradu\nNada Mandić 29. avgust 2013. Sajmovi Komentari su isključeni na JobFair 13, 4. i 5. novembra u Beogradu\nOvogodišnji Job Fair pod sloganom Kreiraj svoju budućnost! biće održan 4. i 5. novembra u Zgradi tehničkih fakulteta.\nOrganizatori Sajma poslova, studenti volonteri radiće na ostvarenju zajedničke vizije a to je smanjenje nezaposlenosti među mladima kroz obezbeđivanje najkvalitetnijeg kadra poslodavcima.\nTokom sajma studenti će na jednom mestu moći da se upoznaju sa velikim brojem kompanija i da saznaju više o poslovima i praksi koji su u ponudi kao i o tome koja znanja je potrebno da razvijaju kako bi se lakše zaposlili.\nPredstavnici kompanija će razgovarati sa svim zainteresovanim kandidatima i na taj način odabrati najbolji kadar. Učešćem na Okruglom stolu predstavnicima državnih institucija i fakulteta predočiće kretanja na tržištu rada i potrebe privrede u našoj zemlji.\nJobFair 13 – Kreiraj svoju budućnost! je ne samo izuzetna prilika za nalaženje posla ili prakse, već i nezaobilazno mesto za razmenu ideja i informisanje. Tokom Sajma će biti organizovana predavanja, tribine i treninzi koji će studentima pomoći da razviju sopstvene veštine i sposobnosti, kako bi efikasnije predstavili svoje kvalitete poslodavcima.\nViše informacija o Sajmu možete potražiti na stranici jobfair.rs. (danubeogradu.rs)\nTagovidub izlasci jobfair sajmovi vesti zgrada tehničkih fakulteta\nPrethodni Milica Antonijević: Aqua permanens\nSledeći Izložba Dragane Ognjenović u galeriji FLU


Izvor: Vostok.rs, 26.Maj.2020, 12:04\nOdbor direktora NIS-a a.d. Novi Sad održao je 25. maja 2020. godine pisanu sednicu na kojoj je, između ostalog, utvrdio predlog Odluke Skupštine akcionara o raspodeli dobiti za 2019. godinu, isplati dividendi i utvrđivanju ukupnog iznosa neraspoređene dobiti Društva. Predlogom Odluke je za isplatu dividende akcionarima predviđeno 4.425.459.256 dinara, odnosno 25 odsto neto dobiti Društva za 2019. godinu koja je iznosila 17.700.065.000 dinara. Odbor direktora je, takođe, odobrio Godišnji izveštaj NIS a.d. Novi Sad za 2019. godinu i utvrdio predlog odluke Skupštine akcionara NIS-a o usvajanju tog izveštaja. Pored toga, na sednici je razmotren i prihvaćen Izveštaj nezavisnog revizora „PricewaterhouseCoopers“ o izvršenoj reviziji Godišnjeg izveštaja NIS a.d. Novi Sad za 2019. godinu i utvrđen predlog odluke Skupštine akcionara o usvajanju navedenog Izveštaja. Na istoj sednici, Odbor direktora je doneo i Odluku kojom se XII redovna sednica Skupštine akcionara NIS a.d. Novi Sad saziva za 30. jun 2020. godine u Poslovnom centru NIS-a u Beogradu.\nAkcionarima Nafte industrije Srbije (NIS) biće isplaćene dividente u ukupnom isznosu od oko 4,4 milijarde dinara, odnosno 25 odsto neto dobiti kompanije u 2019. godini koja je iznosila 17,7 milijardi dinara, saopštio je danas NIS...Odbor direktora kompanije je pored odluke o raspodeli dividende doneo...


Srbija još uvek nije naučila da potroši sav novac iz evropske kase - Izazov\nSrbija još uvek nije naučila da potroši sav novac iz evropske kase\nRadio-televizija Srbije\t 2. juna 2021. 06:09\nOd obnavljanja mostova, bolnica, škola, tvrđava, do raznih obuka, hiljadama se broje projekti na osnovu kojih, od ulaska u evrointegracije, povlačimo sredstva iz fondova Evropske unije. Da li je taj novac značajan, dilemu nema ekspertkinja Gordana Lazarević koja je u tome od početka.\n"Setite se 2000. godine mi smo imali 64 dana bez struje. Od 2001. godine , otkako smo ušli sa EU u sporazume o obnovi energetskog sistema, rekonstrukcije TE, mi smo sam energetski sitem rekonstruisali posle 15 godina korišćenja neprekidnog, upravo zahvaljujući i donacijama i kreditima Evropske investicione banke", kaže konsultantkinja u oblasti evrointegracija Gordana Lazarević.\nUvidom u platni bilans Narodne banke Srbije jasno se vidi – od oko 200 miliona evra iz IPA fondova, iskoristimo više od 90 odsto tog novca, ali i dalje, ne sve.\nEkonomista Goran Nikolić kaže da se radi o relativno malom novcu koji je sto puta manji od javne potrošnje i za Srbiju nema veliki značaj.\n"Dakle ti fondovi koji ne idu u budžet koji preko raznih nevladinih organizacija idu često ka nekim pograničnim opšitnama za neke male potrebe ljudi koji žive na granici recimo, su manje od jedan odsto naše javne potrošnje i 10 puta manji od doznaka koje mi dobijamo iz inostranstva od naših rođaka", naveo je Nikolić.\nI dok Hrvatska u poslednjih sedam godina iz evropske kase po glavi stanovnika crpi oko 5.000 evra, zemlje zapadnog Balkana jedva oko 500 evra. U trenutku kada postanemo članica novac iz Evropske kase koji nam sleduje uvećava se bar osam puta.\nPremijerka Ana Brnabić je rekla da ono što dobijamo od podrške kroz predpristupne fondove, kao Srbija, zaista ne može da se poredi to je desetostruko, u nekim slučajevima i stostruko manje nego što dobijaju članice EU.\n"U ovom trenutku, mislim da je najvažnija i najveća podrška EU ekonomska je od investitora koji dolaze iz EU. Posebno iz Savezne republike Nemačke", napomenula je predsednica Vlade Srbije.\nNe treba zanemariti da pristup većim evropskim fondovima znači i obaveznu članarinu, jedan odsto našeg budžeta, ili oko pola milijarde ervra. Trošak je fiksan, pa treba iskoristiti sva raspoloživa sredstva kako država ne bi, poput susedne Bugarske, bila na gubitku.


Zajedničko regionalno tržište pomaže u postizanju evropskih standarda | EurActiv Serbia\nZajedničko regionalno tržište pomaže u postizanju evropskih standarda\nAkcioni plan za postizanje Zajedničkog regionalnog tržišta na Zapadnom Balkanu, koji uključuje i predloge Mini Šengena, treba da se sprovodi na nivou svih šest zemalja regiona pomažući im da postignu evropske standarde na svom putu ka članstvu u EU, izjavili su 4. novembra učesnici onlajn panel diskusije "Zajedničko regionalno tržište za Zapadni Balkan. Put ka istinski integrisanom regionu".\nDokument "Zajedničko regionalno tržište – katalizator dublje regionalne ekonomske integracije i korak ka jedinstvenom tržištu EU" je akcioni plan za period 2021-24. koji će biti predstavljen na samitu zemalja Zapadnog Balkana u Sofiji 10. novembra. Plan je pravio Savet za regionalnu saradnju zajedno sa vladama regiona, EU, CEFTA i drugim partnerima.\nZamenica generalnog sekretara Saveta za regionalnu saradnju (RCC) Tanja Miščević je na onlajn skupu, predstavljajući dokument, izjavila da Zajedničko regionalno tržište nije zamena za evropske integracije zemalja Zapadnog Balkana, istakavši da se u dokumentu koriste postojeći EU standardi i obaveze preuzete u okviru evropskih integracija.\n"Mi ne uvodimo nove standarde, ne menjamo obaveze preuzete drugim međunarodnim sporazumima, nego nadograđujemo temelje tih dokumenata i pravimo listu mera koje mogu da se postignu u trenutnim okolnostima, posebno imajući u vidu da se zakonodavstvo EU menja", rekla je Miščević na skupu koji je organizovao Centar za evropske politike (CEP) u okviru svoje mreže "Think for Europe", u saradnji sa RCC.\nMiščević je dodala da postoji potreba da se uspostavi dobra saradnja u regionu ne samo da bi se podstakao razvoj ekonomije i industrijske proizvodnje, nego i drugih elemenata kao što je povezivanje regiona kroz slobodno kretanje ljudi, roba, usluga, kapitala.\nAkcioni plan se zasniva se na četiri stuba - četiri slobode, stvaranje regionalnog digitalnog, investicionog i industrijskog i inovacionog prostora.\nMiščević je dodala da Zapadni Balkan, kao deo Evrope, mora da prati šta se dešava u EU i da će zato u dokument biti uključeni elementi evropske Zelene agende – dekarbonizacija, cirkularna ekonomija, smanjenje zagađenja, održiv prehrambeni sistem i zaštita prirode i biodiverziteta.\nGeneralna sekretarka RCC Majlinda Bregu istakla je da je to plan koji treba da se ostvari na nivou svih šest zemalja Zapadnog Balkana.\n"Zajedno sa Evropskom komisijom uspeli smo da zajedno izgradimo zajednički plan o Zajedničkom regionalnom tržištu", rekla je Bregu.\nDodala je da će taj plan uključiti predloge Mini Šengena o četiri slobode, ali da će se taj proces odvijati na nivou svih šest zemalja.\n"Nema smisla paralelno voditi procese, jedan na nivou tri ili četiri zemlje, a jedan na nivou šest zemalja. Zato smo insistirali da imamo jedan plan za sve i nadam se da će taj dokument potvrditi svi lideri regiona", rekla je Bregu.\nAnida Šabanović iz Spoljnopolitičke incijative BiH istakla je da je za uspeh ovog plana neophodno da politička posvećenost zemalja ostane jaka i da se dosledno sprovodi.\nDodala je i da je u njegovoj primeni neophodna saradnja institucija, nevladinog sektora i građana.\nŠabanović je istakla i da će svi na Zapadnom Balkanu podržati inicijativu samo ako je ne budu videli kao alternativu EU integracijama i ako budu jednaki u procesu.\nFoto: Think for Europe Network


Pažljivo sa svetlećim ukrasima na zavesama i jelkama - Užicka Republika Press\nPažljivo sa svetlećim ukrasima na zavesama i jelkama\n26. Decembar 2021\nVatrogasno- spasilačke ekipe apeluju na građane Srbije da tokom grejne sezone, kada je povećan broj požara sa najtežim posledicama, ne ostavljaju bez nadzora elektro-uređaje, kao i da povedu računa o starijim sugrađanima koji su u tom periodu najugroženiji.\n“U toku predstojećih praznika, kao i svake godine, u Republici Srbiji imamo povećan broj požara na građevinskim objektima, pre svega na stambenim, koji su uzrokovani ljudskim faktorom. Nemar, nepažnja, ponekad i namera izazivaju ove požare. Svi elektro-uređaji koje koristimo u domaćinstvu su potencijalni izazivači, kao i otvoreni plamen. Kad tome dodamo i novogodišnje ukrase koji koriste električnu energiju opasnost je još veća”, prenose iz MUP-a.\nApeluju na sugrađane da u narednom periodu povedu računa o korišćenju ukrasa na zavesama i jelkama i naglašavaju da građani treba obavezno pre upotrebe da provere da li su ispravni, saopštio je MUP.\n“Nove ukrase treba da kupuju u prodavnicama koje izdaju atest, a najbitnije je da nikako, nijedan elektro-uređaj, pa tako ni ukrase, ne ostavljaju bez nadzora po napuštanju prostora”, objasnio je komandant Vatrogasno-spasilačke brigade Beograd, Miloš Majstorović.\nZona bezbednosti u REFLEKTOR-u\nSvečano otvorena rekonstruisana sportska hala u Čajetini\n„Oko sokolovo“ stiže i na Zlatibor\n21. put se podiže zavesa JPF\nU Upravi za trezor plaćanje poreza na imovinu bez provizije\n„Boginja“ u kružnom toku\nPešačenjem kroz istoriju Zlatibora\nČajetini i Novoj Varoši projekti za mlade\nZlatibor opravdao novogodišnje poverenje


RTS :: Vukosavljević: Narodni muzej se otvara sredinom sledeće godine\nDruštvo Vukosavljević: Narodni muzej se otvara sredinom sledeće godine\nutorak, 09. maj 2017, 11:44 -> 12:38\nVukosavljević: Narodni muzej se otvara sredinom sledeće godine\nPolovinom naredne godine Narodni muzej biće otvoren za posetioce, izjavio je ministar kulture Vladan Vukosavljević.\nTokom obilaska radova rekao novinarima da je završeno 50 odsto posla, te da će ministarstvo koje on vodi i Vlada ispuniti sve svoje obaveze što se tiče finansiranja.\n"Finansije neće biti problem. Polovina naredne godine je krajnji rok da se otvore vrata muzeja za posetioce posle preduge i nedopustive pauze", naglasio je Vukosavljević.\nRekao je da ne želi da licitira o tačnom datumu, da će građevinski radovi biti završeni početkom naredne godine, ali da je kustosima potrebno određeno vreme da naprave postavke.\nOdgovarajući na pitanje novinara da li je bilo propusta u finansiranju projekata kulture, jer su 70 odsto sredstava dobili Beogradski festival igre i Kustendorf, ministar je rekao da to nije tačno i da je Komisija radila u "skladu sa pravilima konkursa i ciljevima koje promoviše konkurs za sufinansiranje projekata u kulturi".\nPodsetio je da su za proteklih 17 godina menjani članovi komisija koji su učestvovali u raspodeli sredstava Ministarstva kulture.\n"Svake godine imamo istu priču. Bude prijavljeno više hiljada projekarta 20 do 25 odsto dobije sredstva, ostali se bune", naglasio je ministar.\nDodao da nije učestvovao u odlučivanju, niti neko iz Ministarstva kulture, već da se tim bavila posebna Komisija.\nMinistar kulture obišao je danas Narodni muzej, povodom Dana muzeja koji se obeležava sutra, 10. marta.\n"Beogradski sajam pitati za kašnjenje knjiga u Teheranu"\nNa Sajmu knjiga u Teheranu štand je imao Beogradski sajam i manifestacija Beogradski sajam knjiga, te oni mogu dati odgovor zašto su kasnile knjige iz Srbije, izjavio je ministar kulture.\n"To je bio nastup Beogradskog sajma i Beogradskog sajma knjiga, a ne Ministarstva kulture na sajmu knjiga u Teheranu. Ne znam ko je odgovoran što su kasnile knjige", rekao je Vukosavljević novinarima u Beogradu.\nPojasnio je da su posle prošlogodišnjeg gostovanja Irana na Beogradskom sajmu knjiga, Iran ponudio organizatorima da se pojave na sajmu u Teheranu i predstave Beogradski sajam knjiga.\n"U međuvremenu je Beogradski sajam knjiga došao na ideju da pošalju i knjige tamo. Taj događaj nema veze sa Ministarstvom kulture", pojasnio je ministar.\nOn kaže da ministarstvo kulture posvećuje posebnu pažnju strategiji nastupa Srbije na međunarodnim sajmovima, te da se posebna komisija bavi tim poslom.\nDa je sve besprekorno organizovano moglo se videti na sajmu knjiga u Lajpcigu, gde je, kako kaže, Srbije dobila pohvale od organizatora, publike.\nMinistar kaže da će tako biti i na sajmovima knjiga u Pekingu, Moskvi, Frankfurtu.\n"Ono što je u našoj nadležnosti biće urađeno perfektno, bez problema oko špedicije", naglasio je Vukosavljević.\nJedina dodirna tačka ministarstva sa sajmom knjiga u Teheranu, pojašnjava ministar, bila je što su u to vreme predstavnici MInistarstva kulture bili u bilateralnoj poseti Iranu, da su potpisani brojni sporazumi, organizovane posete ustanovama kulture u Teheranu, kao i da su prisustvovali ceremoniji otvaranja sajma knjiga u Teheranu.


Privremeni izveštaj kraljevske komisije u Australiji: Osobe s invaliditetom često trpe nasilje, zlostavljanje i zanemarivanje - Portal o invalidnosti\nPrivremeni izveštaj kraljevske komisije u Australiji: Osobe s invaliditetom često trpe nasilje, zlostavljanje i zanemarivanje\nPosted on Nov 3 2020 - 10:34am by Redakcija\nOsobe s invaliditetom često proživljavaju neprihvatljiva i šokantna iskustva, trpe nasilje zlostavljanje, zanemarivanje i eksploataciju, navodi se u privremenom izveštaju kraljevske komisiji u Australiji.\nRonald Sackville, predsednik komisije, izjavio je da će od federalne vlade tražiti dodatnih 17 meseci za istraživanje, jer je opseg istraživanja najverovatnije potcenjen.\nPrivremeni izveštaj ima 560 strana i sažima prvih 15 meseci rada, navodeći da osobe s invaliditetom proživljavaju zlostavljanja u svim životnim aspektima, od zapošljavanja i obrazovanja, do zdravstvene zaštite i pravosudnog sistema, kao i unutar sopstvenih domova i zajednica.\nČlanovi komisije kažu da je još uvek prerano da izveštaj iznese bilo kakve preporuke, a delimično ukazuju i na uticaj pandemije na proces rada i istraživanja.\n– Zadatak je izuzetno opsežan, mnogo širi od zadataka bilo koje komisije imenovane u ovoj zemlji još od pre početka 21. veka – kaže Sackville. – To znači da ovo nije sprint, nego maraton.\nPrema novom rasporedu, konačni izveštaj treba da bude završen do kraja septembra 2023. godine. Seledećeg meseca komisija će objaviti detalje izveštaja sa nalazima i preporukama o odgovoru australijske vlade na situaciju pandemije.\nU privremenom izveštaju navode se i podaci o nasilju i ponižavanju dece u obrazovnim sistemima, kao i o ozbiljnom zanemarivanju i pogrešnim dijagnozama osoba sa kognitivnim invaliditetima u zdravstvenom sistemu. U aktualnoj zdravstvenoj situaciji, simptomi bolesti ili povrde pogrešno se pripisuju invaliditetu osobe. Komisija je ujedno saslušala slučajeve fizičkog i seksualnog nasilja počinjenog od strane osoblja u ustanovama za smeštaj.\nIzveštaj naglašava nedostatak doslednih podataka o zanemarivanju i eksploataciji osoba s invaliditetom, prikupljenih od strane vlade. Vlada je posebno kritikovana jer tokom pandemije nije prikupila podatke o broju osoba s invaliditetom koje su zaražene ili umrle. (U Australiji živi oko 4,4 miliona osoba s invaliditetom.)\nU privremenom izveštaju se naglašava da vlada, institucije i organizacije ne treba da čekaju finalni izveštaj da bi počele da popunjavaju praznine u podacima.\nIstraživanjem dostupnih statistika, komisija je ustanovila da su odrasle osobe s invaliditetom pod dvostruko većim rizikom da u bilo kom dvanaestomesečnom periodu dožive nasilje, u odnosu na osobe bez invaliditeta. Podaci iz 2016. godine sugerišu da je skoro 2,4 miliona osoba s invaliditetom starosne dobi od 18 do 64 godine doživelo nasilje.\nAustralijski starosedeoci koji imaju invaliditet izloženi su dvostrukoj diskriminaciji i nedostatku odgovarajućih usluga podrške. Na sledećem zasedanju komisija će ispitati iskustva starosedelaca sa invaliditetom i uticaj sistema za zaštitu dece.


Beograd: Apelacioni sud potvrdio odluku o pritvoru za Hrkalović | Aktuelno\nOptužnim prijedlogom Hrkalović se tereti zbog dva krivična djela trgovina uticajem u produženom trajanju, zbog čega je tužilaštvo tražilo da joj sud izrekne kaznu zatvora od pet godina\nApelacioni sud u Beogradu odbio je žalbe branilaca bivše državne sekretarke MUP-a Srbije Dijane Hrkalović na rješenje kojom joj je 24. decembra ponovo određen pritvor.\nOvom odlukom potvrđeno je rješenje Posebnog odjeljenja Višeg suda u Beogradu (Specijalnog suda), precizirala je za Tanjug portparol Apelacionog suda Mirjana Piljić.\nHrkalović je dva mjeseca u pritvoru do 10. decembra kada je puštena da se brani sa slobode nakon što je tužilaštvo za organizovani kriminal protiv nje podnijelo optužni prijedlog sudu.\nNa odluku o ukidanju pritvora žalilo se tužilaštvo, a Apleacioni sud je usvojio žalbu i naložio da se taj prijedlog ponovo razmotri, nakon čega joj je pritvor ponovo određen 24. decembra odlukom Specijalnog suda i to zbog opasnosti od bjekstva.\nOptužnim prijedlogom Hrkalović se tereti zbog dva krivična djela trgovina uticajem u produženom trajanju, zbog čega je tužilaštvo tražilo da joj sud izrekne kaznu zatvora od pet godina.\nOptužnim prijedlogom Hrkalovićeva tereti da je Šušnjiću nakon pondošenja krivične prijave Želimira Kreštelice 1. decembra 2017. godine protiv Eleza tražila da se na mjere tajnog nadzora stavi Elez.\nEvo ti Hrkalovicka “materijala”da progovoris sve sto znas,ako te u medjuvremenu mrak ne proguta u nebesku drzavu,jer takve demokratije nem ni u Afriku.


Memoris golmanski dres kratak rukav M1301\nMemoris golmanski dres kratak rukav M1301Budite prvi koji će oceniti ovaj proizvodBrz pregledMemoris golmanski dres napravljen je od najfinijeg, najmodernijeg i najprijatnijeg materijala: Poliester 100%, Interlock 180 GRMS. Lagan, a u isto vreme i dovoljno otporan materijal pružiće Vam zadovoljstvo tokom igre.Dostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.\n2.171 din Pošalji email prijatelju\nMemoris golmanski dres napravljen je od najfinijeg, najmodernijeg i najprijatnijeg materijala: Poliester 100%, Interlock 180 GRMS. Lagan, a u isto vreme i dovoljno otporan materijal pružiće Vam zadovoljstvo tokom igre.Tagovi proizvoda


Portal Sarajevo-RS.com - Istočno Sarajevo\nNapisala Miljan Rasevic\nsubota, 18 novembar 2017 17:49\nČlanovi SDS danas su na sjednici Predsjedništva ove stranke utvrdili kako rukovodstvo Republike Srpske ili, kako ih je predsjednik SDS Vukota Govedarica nazvao, "jedan čovjek i jedna žena", su bez ikakvih kriterijuma, opštinama u kojima vlada SNSD, dodijelili 5 miliona evra.\n"Bojimo se da je na snazi ona "crna knjiga" o kojoj je svojevremeno predsjednik Republike Srpske govorio u Banskom dvoru, da Vlada svjesno zaobilazi lokalne zajednice u kojima nije na vlasti SNSD, u prvom redu lokalne zajednice gdje je na vlasti SDS i da taj jednostrani pristup nije dobrodošao", rekao je Govedarica novinarima.\nOn je istakao da Predsjedništvo SDS podržava incijativu "Kolosa" SDS da se uđe u razgovore, da ministri iz Vlade Republike Srpske ne zaobilaze načelnike iz SDS i da probaju rješavati probleme sa njima.\n"Sredstva koja su dodijeljena Republici Srpskoj od strane Vlade Srbije u iznosu od 5 miliona evra mi pozdravljamo i zahvaljujemo se, ali isto tako osuđujemo one koji su ta sredstva raspoređivali, a to su jedan čovjek i jedna žena", tvrdi predsjednik SDS Vukota Govedarica.\nDodaje da SDS misli da je tu napravljen jedan presedan, te da se na takav način sredstva ne mogu dodijeljivati.\nsubota, 18 novembar 2017 17:26\nPredsjednik Srpske demokratske stranke (SDS) Vukota Govedarica rekao je danas u Istočnom Sarajevu, nakon sjednice Predsjedništva ove stranke, da su bili u pravu kada su prije dvije i po godine izašli sa stavom i utvrdili da referendum o radu Suda i Tužilaštva BiH predsjednik Srpske Milorad Dodik neće sprovesti.\nKako ističe, Predsjedništvo SDS u tom trenutku nije moglo da predvidi da će odluka o referendumu, odnosno o komisiji koja je treba da sprovede referendum, biti skrivena u prostorijama Službenog glasnika RS više od dvije godine.\n"Još jednom smo zaključili da je to bila prevarantska politika i da nikada nije postojala ozbiljna namjera da Milorad Dodik provede referendum u Republici Srpskoj po pitanju rada Suda i Tužilaštva BiH", rekao je Govedarica novinarima.\nOn je dodao da je zanimljivo kako je na dan održavanja sjednice, 6. novembra, donešena odluka kojom je predsjednik Republike Srpske od strane Suda BiH upoznat da je bio prisluškivan.\n"To ustvari, gledajući Zakon o krivičnom postupku, definiše poziciju da se obustavlja praktično istraga protiv Milorada Dodika što nas dovodi sigurno da logične konstatacije da je na dan, kada je stornirana odluka o referendumu, svakako i zatvoren predmet protiv Milorada Dodika, u slučaju kupovine vile na Dedinju", ističe predsjednik SDS.\nPredsjedništvo SDS je osudilo izjavu bošnjačkog člana Predsjedništva BiH Bakira Izetbegovića koji je, navodno, rekao da će BiH priznati Kosovo kao nezavisnu državu, ali i podsjetio da je slično uradio i hrvatski član Predsjedništva BiH Dragan Čović.\n"Ne treba zaboraviti da je par dana ranije skoro identično rekao hrvatski član Predsjedništva BiH Dragan Čović i konstatujemo da takve vrste izjava nisu dobronamjerne. Bez Srba nema nikakve odluke, a to znači da SDS zajedno sa svojim koalicionim partnerima, i u zajedničkim institucijama BiH će u potpunosti braniti interese Srba i sa jedne i sa druge strane Drine", napominje Vukota Govedarica.\nOn kaže da nema nikakve sumnje da je ta izjava doprinijela jednoj, poluvanrednoj, situaciji.\n"Takve vrste izjava osuđujemo imajući u vidu da one remete, ne samo odnose unutar BiH, već i odnose u cijelom regionu. Dobri odnosi između Republike Srpske i BiH definišu jednim dijelom stabilnost cijelog regiona", tvrdi predsjednik SDS.\nsubota, 18 novembar 2017 12:31\nČlanovi guslarskog društva "Filip Višnjić" iz Istočnog Sarajevo, u okviru manifestacije "Ogledalo epskog stvaralaštva", izveli su sinoć epski prikaz "Od Nemanje svo naše imanje", te na taj način predstavili istoriju Srba na ovim prostorima od 1217. do 2017. godine.\nProfesor na Bogoslovskom fakultetu Univerziteta u Istočnom Sarajevu Darko Đogo rekao je novinarima da je za kulturni život i moralnost suštinsko pitanje vladike Nikolaja Velimorovića iz "Nebeske liturgije" - "Da li su Srbi onakvi kakvi su bili"?\nĐogo kaže da "ako ne znamo kakvi smo bili, ne možemo znati ni kakvi ćemo da budemo". Dodaje da, govoriti o guslama i narodnom preadnju, nemanjičkom utemeljenju, predstavlja vraćanje na najbolje obrasce i jevanđeljske vrijednosti.\n"Srpski narod treba da temelji kulturni život na onome što jeste po svom duhovnom biću i identitetu", ističe Đogo.\nSekretar Guslarskog društva "Filip Višnjić" Vitomir Arsenić rekao je da je "Ogledalo epskog stvaralaštva" edukativna kulturno-istorijska manifestacija koja ima za cilj da se na jedan ovovremeni način građani, a prvenstveno mladi upoznaju o temeljnim vrijednostima epskog stvaralaštva.\nProgram sinoćne manifestacije posvećen je obilježavanju 800 godina od osnivanja prve srpske države i predstavlja pokušaj da se kroz guslarsko-scenski prikaz prođe čitava istorija Srba na ovim prostorima.\n"Smatram da je značajno da se naša tradicija spasi od zaborava. Isključivo se baziramo na tome da mladi upoznaju epsko stvaralaštvo kroz guslarski izraz, crkveno pojanje i pripovijedanje", rekao je Arsenić.\nU okviru pomenute manifestacije organizovani su guslarsko-scenski prikazi "Nebeska liturgija", "Romanijo pjesmom umivena", "Gorski vijenac", "Marko Kraljević", kao i akademija povodom 50 godina rada guslarskog društva "Filip Višnjić" iz Istočnog Sarajeva.\nPodsjećamo, Guslarsko društvo "Filip Višnjić" je najstarije guslarsko društvo na prostoru bivše Jugoslavije, osnovano 1963. godine.\nPU Istočno Sarajevo obilježava krsnu slavu MUP-a RS\npetak, 17 novembar 2017 13:24\nPredstavnici Policijske uprave Istočno Sarajevo, lomljenjem slavskog kolača u crkvi Uspenja Presvete Bogorodice u Palama, obilježiće krsnu slavu Ministarstva unutrašnjih poslova (MUP) Republike Srpske Svetog arhangela Mihaila, u narodnu poznatog kao Aranđelovdan, koji se slavi 21. novembra.\nObilježavanjem krsne slave MUP-a Republike Srpske, policijski službenici Policijske uprave Istočno Sarajevo će zapaliti svijeće uz pomen poginulim pripadnicima Policijske uprave u proteklom odbrambeno-otadžbinskom ratu i periodu, a proslava će se nastaviti u prostorijama Uprave u 12:00 časova.\nSkupština grada protiv osnivanja odsjeka ETF-a u Milićima\nčetvrtak, 16 novembar 2017 15:17\nOdbornici u Skupštini grada Istočno Sarajevo nisu za to da se u Milićima osnuje odsjek Elektrotehničkog fakulteta Univerziteta u Istočnom Sarajevu, te su zbog toga zadužili gradonačelnika Vukovića razgovara sa rukovodstvom Univerziteta i prenese njihov stav po tom pitanju.\nGradonačelnik Nenad Vuković u nedavnoj posjeti Rektoratu Univerziteta u Istočnom Sarajevu izrazio je podršku rukovodstvu ovog univerziteta ističući da, kao javna visokoškolska ustanova, ima strateški interes za grad Istočno Sarajevo.\nInicijativa opštine Milići i eventualne aktivnosti u tom pravcu, suprotne su Zaključku Skupštine grada Istočno Sarajevo sa četvrte redovne sjednice kojim se insistiralo od Univerziteta da ne dozvoli izmještanje bilo kojeg fakulteta ili studijskog programa van opština grada Istočno Sarajevo.\nTakođe, stav je da se razmotri mogućnost vraćanja određenih fakulteta i smijerova u okvire grada Istočno Sarajevo.\n"Ramer" na području PU Istočno Sarajevo do 3. decembra\nčetvrtak, 16 novembar 2017 14:47\nNa području Policijske uprave Istočno Sarajevo, u periodu od 17.11. do 03.12.2017. godine vršiće se pojačana kontrola učesnika u saobraćaju, automatskim mjerenjem prekoračenja dopuštene brzine kretanja motornih vozila, pomoću radarskog sistema "Ramer 10".\nSavremeni radarski sistem omogućava vršenje kontrole brzine vozila bez zaustavljanja od strane policijskih službenika, koji može da mjeri brzinu vozila u više saobraćajnih traka u oba pravca, bez obzira na doba dana i vremenske prilike.\nVozaču koji učini prekršaj evidentiran ovim radarskim sistemom, obavještenje o učinjenom prekršaju dostavlja se na adresu prebivališta, saopšteno je iz Policijske uprave Istočno Sarajevo.\nPolicijska uprava Istočno Sarajevo apeluje na vozače motornih vozila da poštuju saobraćajna pravila i propise, posebno kada su u pitanju ograničenja brzine kretanja.\nčetvrtak, 16 novembar 2017 14:40\nNa magistralnom putu Ljubogošta - Cmiljeva Stijena, u mjestu Mokro , opština Pale, 14.11.2017. godine, oko 20,50 časova dogodila se saobraćajna nezgoda u kojoj su učestvovali putničko motorno vozilo marke "VW Caddy" kojim je upravljao M.R. iz Pala i putničko motorno vozilo marke "Kia Sportage", kojim je upravljao R.A. iz Crne Gore.\nU ovoj saobraćajnoj nezgodi, vozač u putničkom motornom vozilu "Cady" je zadobio teške tjelesne povrede.\nUviđaj na mjestu saobraćajne nezgode izvršili su policijski službenici Policijske stanice za bezbjednost saobraćaja i obaviješten je dežurni tužilac Okružnog javnog tužilaštva Istočno Sarajevo.\nPlanirani projekti od novca iz Srbije počinju na proljeće\nponedeljak, 13 novembar 2017 14:15\nU okviru donacije u vidu novčanih sredstva iz budžeta Vlade Srbije koji je uplaćen 13. septembra u iznosu od 11 miliona KM (5,5 miliona evra) biće finansirano nekoliko važnih projekata u gradovima i opštinama Republike Srpske.\nRukovodstvo Republike Srpske u septembru se dogovorilo sa čelnicima lokalnih zajednica u Srpskoj i FBiH, koje su ušle u projekat, o redoslijedu koraka koje treba da preduzmu radi što bolje realizacije projekata.\nNajveća donacija u iznosu od dva miliona konvertibilnih maraka otići će u kasu opštine Istočno Novo Sarajevo, a od tog novca rukovodstvo opštine će da pravi gradski trg i završi sanaciju urušene sportske dvorane.\nPrema ranijim najava načelnika opštine Ljubiše Ćosića, gradski trg u Istočnom Novom Sarajevu nosiće ime "Trg Republike Srbije", kao znak zahvalnosti na novčanu pomoć.\nKako tvrdi Ćosić, tender bi trebao biti raspisan za mjesec dana, da bi se tokom zime završile te procedure i radovi počeli na proljeće.\nOn je naglasio da ne stoje nikakve ucjene iz opština na čelu kojih je kadar "Saveza za promjene" da je novac dijeljen samo onima kojima rukovodi SNSD.\nOstatak novca biće podijeljen gradovima Zvornik (1,2 miliona), Trebinju (milion KM), Brčkom (milion KM), te opštinama Vlasenica (1,5 miliona), Pale (milion KM), Jezero (400.000), Srbac (200.000), Trnovo (200.000), Kostajnica (100.000), Brod (100.000), Prnjavor (100.000), Novi Grad (100.000) i Oštra Luka (100.000).\nOpštine i gradovi koje se nalaze u FBiH, a u kojima živi srpsko stanovništvo dobile su ukupno 2 miliona KM, pa je tako Drvaru pripalo 700.000 KM, Bosanskom Grahovu 400.000, Glamoču 400.000, Bosanskom Petrovcu 200.000, Mostaru 200.000 i Bosanskoj Krupi 100.000.\nBjelica i opština Sokolac domaćini slave Pećke patrijaršije\nIstočno Novo Sarajevo i Vlasenica dobili najviše novca


Saša Ćurčić oduševio navijače Kristal Palasa proslavom pobede nad Arsenalom [VIDEO] - Sportskacentrala.com\nSaša Ćurčić oduševio navijače Kristal Palasa proslavom pobede nad Arsenalom [VIDEO]11.04.2017 20:58hSaša Ćurčić je bio omiljen među navijačima praktično u svakom klubu u kojem je nastupao. Iako je u Kristal Palasu proveo samo jednu sezonu ostao je u lepom sećanju navijača londonskog kluba koji su ga ovacijama pozdravili kada se pojavio na terenu posle velike pobede nad Arsenalom. Koja godina više i koji kilogram viška nisu uticali na dečački duh koji je oduvek krasio popularnog Đanija pa je pred tribinom na kojoj su smeštene najvatrenije pristalice Palasa znao kako da proslavi veliku pobedu.\nĆurčić je nedavno sa navijačima Kristal Palasa pratio i duel sa Čelsijem pa se može reći da je upravo on neka vrsta amajlije momcima Sema Olerdajsa. Važnu ulogu u trijumfu imao je još jedan Srbin, Luka Milivojević koji je golom zapečatio jučerašnji Arsenalov brodolom.\nRetweeted Rachel May (@rachelmay1990):\n.@sasacurcic10 dancing at full time #cpfcpic.twitter.com/aTdIHuPQfs https://t.co/0B0g8MkcHK\n— Sasa Curcic-Academy (@sasacurcic10) April 10, 2017


BiH će platiti visoku cenu zbog problema koji nosi i bezbednosne i zdravstvene rizike - Sputnjik Srbija\n22:43 22 Februar 2019\nBiH će platiti visoku cenu zbog problema koji nosi i bezbednosne i zdravstvene rizike\n18:00 12.08.2018 Preuzmite kraći link\nPremijerka Republike Srpske Željka Cvijanović izjavila je da je problem migranata mnogo veći nego što vlasti sa nivoa BiH žele da priznaju, naglasivši da je u pitanju ogroman problem koji nosi sa sobom ogromne bezbednosne i zdravstvene rizike.\n„BiH danas ne bi zahvatio problem migranata da je nivo vlasti BiH od 2015. radio predano, pravio odgovarajuće planove i spremao se za jedan takav talas“, rekla je Cvijanovićeva novinarima u Rogatici.\nOna kaže da nije normalno puštati da prolazi granicu ko hoće, kada hoće i gde hoće, jer bi to onda radili svi na svetu.\n„Ovde je pokazan nedostatak, odsustvo kapaciteta da se zaštiti sopstvena granica, što je prioritet broj jedan ukoliko želite da imate državu koja je normalna“, rekla je Cvijanovićeva, prenosti RTRS.\nPremijerka Srpske je ukazala da sa nivoa BiH pričaju kako ništa neće biti i nadali su se „negde u ćošku“ da će to proći samo od sebe.\n„Meni je žao što su institucije BiH više energije, vremena i kapaciteta koristili da se obračunavaju sa Republikom Srpskom, uključujući i one iz Saveza za promene koji tamo sede“, rekla je Cvijanovićeva.\n„Zarobili su u jednom periodu, i dugo držali zarobljeno 750 miliona KM za građane Republike Srpske, ignorisali su institucije Republike Srpske, ali ova kriza sada je pokazala da oni nisu u stanju ništa da rade“, rekla je Cvijanovićeva.\nRuta preko Bosne nije slučajna: Srpska spremna da spreči opasan plan Zapada\nOna ističe da su vlasti na nivou BiH pred izbore „ugurale“ 1.000 ljudi u neku trulu administraciju po institucijama BiH, umesto da su napravile plan pre tri godine i zaposlili nedostajuće ljudstvo da štiti granicu, jer stalno kukaju kako nemaju dovoljno ljudi za to.\n„Prema tome, oni su neozbiljni i mislim da će cena biti previsoka. Ovo pokazuje ispravnost zaključaka Vlade Republike Srpske i ono što je govorio predsednik Republike Srpske Milorad Dodik da mi ne možemo prihvatati izbeglice ovde zato što ne znamo koliko dugo će oni tu biti — moguće mnogo godina, moguće zauvek zato što su vrata EU zatvorena“, naglasila je Cvijanovićeva.\nOna je istakla da je teško migrante vraćati na polazišta njihovog putovanja.\n„Postajemo zarobljenici jedne situacije i mi smo zbog toga upravo rekli da nema kapaciteta u Republici Srpskoj ni za njihov smeštaj. Mi možemo privremeno delovati u humanitarnom smislu i to je to. Zadržavanje ne dolazi u obzir“, poručila je Cvijanovićeva.\nmigranti, Željka Cvijanović, BiH\n22:38Naši otporaši: Gde god su bili, obrukali su nas\n22:34Bolton zapretio venecuelanskim vojnicima zbog podrške Maduru\n22:19Porodični album Romanovih: Lepota, užas i ožiljci\n22:07Nije lako: Imate samo 24 sata, a našli ste se u Moskvi... (video)\n22:02Tramp: Moguće je da će u Siriji ostati američki vojni kontingent\nOsam metaka u predsednika AMSS-a, generalni sekretar izvršio samoubistvo


Tim hirurga iz Južne Afrike je sproveo složenu operaciju transplatacije penisa nad 40-ogodišnjim muškarcem crne boje kože, ali problem je nastao u momentu kad su shvatili da je donor belac.\nČovek presađenim penisom napravio bebu! Ima li srećnijeg čoveka od njega?\nOvo je treća uspešna operacija ove vrste na svetu i trajala je 10 sati, ali da bi bila potpuno uspešna tim lekara će morati da sprovede složen zahvat medicinskog tetoviranja muškarčevog novog ponosa, kako bi boju kože približili domaćinu.\nTetoviranje belog penisa sprovešće se krajem ove godine, a lekari su sigurni da će pacijent moći punu funkcionalnost svog novog penisa da isproba i pre toga. Za sada on može da ima erekciju, ali još uvek ne može da urinira sam, a uspešan seksualni odnos će moći da ima za šest meseci.\nInače, ovaj pacijent je izgubio svoj penis zbog komplikacija nastalih tradicionalnim obredom obrezivanja. Doktor Andre van der Merve iz Stelenboš univerzitetske bolnice objasnio je da postoji jako malo donora ove vrste.\n- Ovaj pacijent je imao uspešne veze ali kada dođe do pitanja intimnosti tu sve prestaje. Bio je u depresiji i čak pomišljao na samoubistvo. Morali smo nešto da preduzmemo. Sada u celoj bolnici nema srećnijeg pacijenta - rekao je ovaj doktor koji je inače izveo i prvu uspešnu transplataciju penisa ikada 2014. godine.\nUmetnica koja će izvesti medicinsko tetoviranje penisa kaže da potamnjivanje kože ovim metodom nije retko, ali da će zbog mesta koje se tetovira zahvat biti dugotrajan i složen, piše Dejli mejl.\nPrethodni članakVađenje ZUBA iz veće blizine nikada niste videli! Ovako izgleda kad vam zubar cima celu glavu dok vadi umnjak (VIDEO)"\nSledeći članakEKSPLOZIJA ČISTOG UŽASA: Kugla joj je izrasla na leđima, a iz nje su izvadili najogavniju masu koju ste videli (VIDEO)


Kombi prevoz od / do aerodroma u Temišvaru - Si-ber Travel | Agencija kojoj vredi verovati\nSVAKODNEVNI POLASCI IZ BEOGRADA DO AERODROMA TRAIAN VUIA U TEMIŠVARU\nOdlazak na aerodrom kao i povratrak sa aerodroma često predstavlja najstresniji deo putovanja. Gužve na putu, visoki troškovi prevoza sopstvenim vozilom, problem parkinga na aerodromu, nedovoljna pokrivenost oblicima javnog prevoza samo su neki od elemenata koji dovode do pomenutog stresa. Nezavisno da li idete ka aerodromu u Temišvaru ili sa aerodroma, rezervacija aerodromskog transfera Vam osigurava lak i ugodan prevoz prolagođen Vašem letu.\nU našoj agenciji, putnici iz Beograda, po veoma pristupačnim cenama mogu kupiti karte za kombi prevoz sa kućne adrese (ili dogovorene lokacije) do aerodroma u Temišvaru, kao i od aerodroma u Temišvaru do kućne adrese (dogovorene lokacije).\nPrevoz do aerodroma Traian Vuia podrazumeva kako prevoz od / do Vaše odabrane adrese u Beogradu, tako i praćenje Vašeg leta, odnosno eventualnih promena u vremenu dolaska / polaska Vašeg aviona.


Centar za razvoj neprofitnog sektora » Okrugli sto Fondacije Ana i Vlade Divac o nezaposlenim i mladima van sistema obrazovanja\nFondacija “Ana i Vlade Divac” organizujedrugi okrugli sto o temi mladih koji pripadaju kategoriji građana koji nisu ni u obrazovnom sistemu ni u radnom odnosu i koji čine NEET stopu.\nPrema poslednjim podacima za 2015/2016 u regionu NEET stopa za mlade između 15 i 30 godina iznosi 30% dok je u Srbiji nešto niža, a u Evropskoj uniji znatno manja, pa je tako na primer u Italiji zabeležena najveća stopa ove grupe mladih, 22%.\nIstraživanje o NEET stopi rađeno je u okviru projekta Mreža omladinskih fondova Zapadnog Balkana i Turske koji u Srbiji sprovodi Fondacija Ana i Vlade Divac.\nNa Okruglom stolu će govoriti, između ostalih i predstavnik Ministarstva omladine i sporta koordinatorka projekta Jovana Tripunović, Fondacija Ana i Vlade Divac Divac Mirjana Sakić, savetnik za planiranje karijere, Nacionalna služba za zapošljavanju.\nNajveće šanse da se nađu u ugroženoj grupi su su mladi sa niskim stepenom obrazovanja, imigranti, deca iz razvedenih brakova, deca čiji su roditelji duže vremena nezaposleni, mladi iz siromašnih porodica. Kada je reč o podacima koji se odnose na Srbiju, u 2014. registrovano je 47.375 takvih slučajeva, a godinu dana kasnije 42.906.\nPrema Republičkom zavodu za statistiku, u Srbiji 30,3 odsto muškaraca i 27,5 odsto žena između 15 i 29 godina se nalazi u riziku od siromaštva.\nU zatvorim u Srbiji se nalazi 2.950 mladih između 15 i 30 godina od toga su 95,8 muškarci.\nDugoročna nezaposlenost (duža od jedne godine) za mlade od 15 do 30 godina iznosi 18,6 odsto. Zaposlenih na crno od 15-24 godine ima 37,8 odsto i čine 9,7 odsto ukupno zaposlenih na crno.\nSa druge strane rekordan broj samozaposlenih među mladima je signal da su mladi okrenuli ka preduzetništvu.\nU 2015. Nacionalna služba za zapošljavanje je od mladih odobrila 811 zahteva što čini 43,7 od ukupnog broja prijavljenih za finansijsku podršku za preduzetništvo.\nGodina 2016. bila je godina preduzetništva za mlade. Tada je registrovano 90 hiljada novozaposlenih u 53.555 novonastalih firmi.\nU januaru smo održali Prvi okrugli sto o zastupljenosti mladih u privredi Srbije na kom su učestvovali predstavnici Privredne komore Srbije, Srpske asocijacije menadzera, Američke agencije za međunarodni razvoj (USAID), bio je prilika da se, u otvorenoj debati, čuje kako ove institucije vide nivo ekonomske uključenosti mladih u Srbiji. https://www.divac.com/Vesti/2183/Na-okruglom-stolu-Ucesce-mladih-u-privredi.shtml\nU Evropskoj uniji se problem NEET stope rešava kroz program podrške Garancija za mlade (Youth Garanty) koji sprovodi i finansira svaka članica, a uveden je 2013. trebalo je da obezbedi da svi mlađi od 25 godina dobiju kvalitetan posao, stažiranje ili obrazovanje u roku od četiri meseca od kada postanu nezaposleni ili završe školovanje.\nU Evropskoj je uniji tokom 2016 godine 6,3 miliona mladih ljudi bilo nezaposleno i nalazilo se van sistema obrazovanja ili obuka, što je malo iznad nivoa zabeleženog 2008. godine.\n(Fondacija “Ana i Vlade Divac”)